Hazilan programaren 9. edizioa abiatuko da urtarrilaren 27an - Zarautz - Zarauzkohitza.eus\nZarauzko Hitza 2020-01-16 15:12\nUrola Kostako Udal Elkarteak Hazilan programa antolatu du bederatzigarren aldiz. Egitasmoa eskualdeko enpresa eta langabe edota lana hobetu nahi dutenei bideratuta dago. Zehatzago esateko, goi mailako ikasketak dituzten 20-44 urte bitarteko eskualdeko gazteei. Izena emateko epea urtarrilaren 24an amaituko da.\nAzken bi aldietan bezala, edizio honetan ere prestakuntza eskaintza indartzeko apustua egin du udal elkarteak. Gainera, parte hartzaileek enpresetan praktikaldia egiteko aukera izango dute.\nProgramak hiru atal nagusi izango ditu. Lehendabizi, zeharkako konpetentziak landuko dira bizipen-prestakuntza pertsonalizatua eta integrala eskainiz. Ondoren, praktikaldiari ekin aurretik, parte hartzaileek prestakuntza teknikoa jasoko dute sarean norberaren marketina egitearen inguruan.


Barikuan, puzgarriak eta umeendako jolasak goizez eta arratsaldez - Elgeta - Goiena.eus\nBarikuan, puzgarriak eta umeendako jolasak goizez eta arratsaldez\nLarraitz Zeberio Lekuona 2014-06-30 15:00\nNeskatila iazko jaietan puzgarrian.\nAurten ere Atracciones Sanz etxeak ekarriko ditu umeendako puzgarriak.\nMozorro egunaren ondoren, gogoz ekingo diote Elgetako umeek barikuari. Izan ere, haientzako bereziki antolaturiko bazkaria izango dute, urtero bezala.\nHerriko haurrek elkartzeko aukera aparta izango dute eguerdiko ordu bietan. Aurtengo bazkaria bolatokian egingo da, plazan egin beharrean, baina, urtero bezala, gurasoek zerbitzatuko dute jana. Oilasko izterrak patatekin eta izozkia izango dira menuan.\nIzen-ematea irekia den arren, bazkarira joateko asmoa dutenek txartela erosi beharko dute Julian Markiegiren kioskoan, sei euroren truke. Gutxi gorabehera, 12 urte arteko umeak biltzen ditu urtero bazkariak.\nPuzgarriak eta jokoak\nSalbador kalea puzgarriz beteko da barikuan. Gainera, ohiko hiru puzgarriez gain, berrikuntzak izango dira.\nPendulu erraldoian, boloetan bezala arituko dira umeak, eta aurkariak lurrera bota beharko dituzte bola handi baten laguntzarekin. Diverbike zirkuitua ere jarriko dute bizikleta-zaleentzat, eta ausartenek surf simulazioko taularen gainean ibiltzeko aukera izango dute. Beraz, dibertsiorik ez zaie faltako haur eta gazteei.


Muturreko lehorteek esterilak utz ditzakete baso mediterraneoak | Consumer\nMuturreko lehorteek esterilak utz ditzakete baso mediterraneoak\nKlima-aldaketak zaildu egiten du, halaber, basoak sutearen ondoren berreskuratzea.\nKlima-aldaketak eragindako muturreko gertaera klimatikoen hazkundeak arriskuan jartzen ditu baso mediterraneoetako hazi-bankuak, eta horrek zuhaitzetan eta albo-ondorioetan ugalkortasun-galera handia eragiten du, hala nola basoek suteen ondoren berreskuratzeko dituzten zailtasunak edo beste espezie batzuentzat funtsezkoa den elikagai-iturririk eza. Ondorio hori Ikerketa Ekologikoaren eta Oihangintzako Aplikazioen Zentroak (CREAF) CLIMACORN proiektuaren barruan egindako azken txostenetatik atera da. Ekimen horrek “lehorteen eragina nabarmendu du, gero eta errepikakorragoak eta gogorragoak baitira klima mediterraneoan”, adierazi du CREAFek.\nMediterraneoko arroan eta hegoaldeko Europan, iraupen luzeko serie meteorologikoen azterketak adierazten du klima-aldaketak azken hamarkadetan lehorteen maiztasuna eta intentsitatea nabarmen handitzea eragin duela. Alde horretatik, Klima Aldaketari buruzko Gobernu arteko Taldeak (IPCC) “hainbat aldiz ohartarazi du zaurgarritasun hori eta arintze presako neurriak bultzatu beharra”, gogoratu du ikerketa-zentroak. Azken alerta azaroan izan zen, azken txosten berezian. Azterlan horretan, berriz ere, Europako erdialdean eta eskualde mediterraneoan lehorteak areagotuko direla uste dute.\nMediterraneoko basoen emankortasun-galeran muturreko lehorteak duen eraginaren adibide bat alepasi pinua da (Pinus halepensis). “Oikos” zientzia-aldizkarian argitaratutako CLIMACORNren emaitzek agerian uzten dute erlazio zuzena dagoela muturreko lehortearen eta pinuen emankortasun-galeraren artean. Josep María Espelta proiektua koordinatzen duen CREAF ikertzailearen arabera, “Muturreko lehorte-aldiek pinaburu-ekoizpena galtzea, pinaburu heldugabeak abortatzea, hazien kalitatea galtzea eta pinaburuak garaiz aurretik irekitzea eragiten dute epe labur eta ertainean”. Faktore horien guztien ondorioz, pinuetan gordetako pinazien kopurua% 50 baino gehiago murriztu zen 2005eko lehortea. Urtebete geroago sutea izan balitz, berezko birsorkuntza oso zaila izango zatekeen, CREAF nabarmentzen du.\nbasoak haziak incendios-eu klima-aldaketa zuhaitzak


barren.eus - IMHko Ingeniaritza Dualaren Eskolak baimen ofiziala eskuratu du udazkenean abiatuko dituen hiru titulutarako\nIMHko Ingeniaritza Dualaren Eskolak baimen ofiziala eskuratu du udazkenean abiatuko dituen hiru titulutarako\nArgitaratua: 2018-06-28 15:28\nElgoibarko Makina Erremintaren Institutuko (IMH) Ingeniaritza Dualaren Eskolak 2018ko udazkenean abiatuko ditu UPV/EHUra atxikitutako “Digital Manufacturing” unibertsitate-masterra eta espezialista titulu bi, Unibasq-en baimen ofizialarekin.\nDigital Manufacturing Masterra eta Industria 4.0 espezialista tituluak UPV/EHUra atxikituak dira. Titulu berri horiek Tecnalia-k Donostian duen egoitzan aurkeztuko dituzte uztailaren 5ean. Industria 4.0 eremuan murgildu nahi duten enpresetako teknikarientzat eta titulatu berrientzat informazio saioa izango da, non titulu berri hauek eskaintzen dituzten aukera guztiak azalduko diren eta, bide batez, titutu berri horietan erabiliko diren Tecnaliako instalazioak erakutsiko diren. Saioa 9:30ean hasiko da Tecnaliaren Donostiako egoitzan eta aurrez izena ematea komeni da www.imh.eus/izenemateak webgunean.\nHain zuzen ere, Tecnalia izango da unibertsitate masterra eta espezialista tituluak irakasteko parte hartuko duen ikerketa eta garapen teknolokikoko zentro nagusietako bat, eta baita egoitza ere.\nDigital Manufacturingeko Unibertsitate Masterraren programan, hainbat arlotako prestakuntza ematen da: fabrikazio aurreratuko ingeniaritzaren gaitasun teknikoak (automatika, mekanika, elektronika,etab.), industria-antolaketako oinarriak, eta digitalizazio industrialaren behar berriak konektatutako fabrika adimendunetarako.\nDigital Manufacturing unibertsitate masterra (90 ECTS-2 urte), formato Dualean irakasten da, hau da, ikasleak alternantzia egingo duen enpresan gutxienez %50eko lan kontratuarekin. IMHko instalazioez gain, Tecnalian, CFAA-Zamudion eta Elgoibarko IK4-Idekon emango da.\nBestalde, espezialista tituluak (30 ECTS-urte 1), Industria 4.0-n punta puntan dauden gaiak lantzen dituzte. Fabrikazio Gehigarriko espezialistak eremu honetan existitzen diren teknologiak erabiltzeko praktika osoak eskainiko ditu eta Industria 4.0rako Analitika Prediktiboko Proiektuetako espezialistak datuen kudeaketan atarramendu osoa ateratzen lagunduko die ikastaroa egiten dutenei.\nInformazio gehiago http://www.imh.eus/unibertsitate-masterra webgunean aurki daiteke.


Uharte berri bat Groenlandian\nGaur egungo gatazkak | 2007-04-30 12:24\nMunduko mapa aldatzen hasi da beroketa globalaren ondorioz. Zientifiko batzuen baieztatu duten bezala, Groenlandian uharte bat sortu da urtzearen ondorioz. Irla esku bat hiru atzamarrekin forma du, kilometro batzuk luzera neurtzen du eta izotzes osatuta dago. Irlaren inguruan izugarrizko iceberg asko daude, Dennis Schmitt esan zuenez bezala,. uhartedia "Beroketaren irla" izenarekin izendatu duena.


Sanagustin kulturgunearen 10. urteurreneko ospakizun egitaraua aurkeztu dute - Urola Kostako Hitza : Urola Kostako Hitza\nSanagustin kulturgunearen 10. urteurreneko ospakizun egitaraua aurkeztu dute\nMaiatzaren 10etik uztailaren 24ra bitartean sei ekitaldi egingo dituzte: argazki erakusketa bat, Kultur Zuhaitz Eguna, nazio mailako bi jardunaldi, Dinamoa sormen gunearen irekiera ofiziala eta Sanagustinen 10. urteurreneko ekitaldia.\nEgitaraua aurkezteko gaur arratsaldean plazan egin duten agerraldia. (Aitziber Arzallus)\nSanagustin kulturguneak hamar urte bete ditu, eta gaur arratsaldean aurkeztu dute urteurrenaren bueltan antolatu duten ospakizun egitaraua. Maiatzaren 10etik uztailaren 24ra bitartean sei ekitaldi izango direla iragarri dute: argazki erakusketa bat, Kultur Zuhaitz Eguna aste bukaera batean, bi jardunaldi —kultur artikulazioaz bat, eta herri ekimena eta kooperatibismoaz bestea; biak nazio mailakoak—, Dinamoa sormen gunearen irekiera ofiziala eta Sanagustinen 10. urteurreneko ekitaldia. Kultur Mahaiak, Kulturaz kooperatibak, bi udal taldeek eta hainbat norbanakok ospakizunerako sortu duten Herri Batzordeak antolatu du egitaraua.\nBatzorde horretako kideek adierazi dutenez, ekitaldiokin kulturgunearen irekiera eta bilakaera gogoratuko dituzte; “izan ere, Azpeitiarentzat, eta ez bakarrik kultur eremuarentzat, mugarri bat izan zen irekiera, eta, gainera, proiektuak garapen garrantzitsua izan du”. Baina ez dira mugatuko ibilbidea aztertzera. “Etorkizunerako begirada bat ere izan nahi dugu, herriko kultur komunitateak bide berriei eutsi ahal izateko. Urtemuga honetako leloak dioen bezala, beste hamaika bizitzeko_ baikaude”.\nMomentuz, bi dei berezi\nMomentuz, egitarauari dagokionez, bi dei berezi egin dituzte antolatzaileek. Batetik, maiatzaren 10ean Sanagustinen zabalduko duten argazki erakusketarako argazkiak bidaltzeko eskatu diete herritarrei. “10 urte hauetan kulturgunean haiek izandako bizipenak jaso nahi ditugu, modu grafiko batean”. Herritarrek korreo elektronikoz edo Whatsappez bidal ditzakete irudiak, sa10urteargazkitan@gmail helbidera edo 674 165 682 zenbakira.\nBestetik, maiatzaren 28an egingo duten kultur artikulazioari buruzko nazio jardunaldirako izena emateko eskatu diete herritarrei, ez azpeitiarrei bakarrik, nahi duten guztiei baizik. Herritarrek bihartik aurrera izango dute horretarako aukera; Azpeitiko kultur taldeei, berriz, hilaren 9ra arte luzatu diete izena emateko epea. Parte hartzea doakoa izango da.\nMaiatzak 10, astelehena. Argazki erakusketaren irekiera. 10 urte hauetan kulturgunean herritarrek izandako bizipenen irudiekin osatuko dute erakusketa. Sanagustin kulturgunean izango da eta ikusgai egongo da uztailaren 24ra arte.\nMaiatzak 28, ostirala. Kultur artikulazioa: nondik, zertarako eta nola jardunaldia. Sanagustin kulturgunean, 9:30etik 13:30era. Herri Batzordeak eta Jakin Fundazioak elkarlanean antolatu dute eta Euskal Herriko adituak eta eragileetako ordezkariak izango dira hizlari.\nMaiatzak 28-30, ostirala-igandea. Kultur Zuhaitz Eguna, udaletxeko arkupeetan.\nEkainak 18, ostirala. Dinamoa sormen gunearen irekiera ofiziala, 11:00etatik 13:00etara. Euskal Herriko arduradun instituzionalek eta sormen guneetako ordezkariek parte hartuko dute. Solasaldia eta bisita gidatua egingo dituzte. 18:00etan herritarrekin ekitaldi irekia egingo dute, osasun egoerak ahalbidetzen badu.\nEkainak 25, ostirala. Herri ekimena eta kooperatibismoa jardunaldia. Sanagustin kulturgunean, 10:00etatik 13:30era. Herri Batzordeak eta Kultiba enpresak elkarlanean antolatu dute. Euskal Herriko eta Kataluniako adituak eta eragileetako ordezkariak izango dira hizlari.\nUztailak 24, larunbata. Sanagustin kulturgunearen 10. urteurreneko ekitaldi ofiziala. Sanagustin kulturgunean, 12:00etan hasita. Hitzartzeak, herriko taldeen emanaldiak eta ikus-entzunekoa izango dira.\nOsasun larrialdia dela-eta, ekitaldi guztietan neurriak hartuko direla jakinarazi dute.\nIntzidentzia tasak behera egiten jarraitzen du eskualdeko herri gehienetan\nIñaki Segurola: "Nobelan ez nago ni, jendea da hitz egiten ari dena"\nIntza Sudupe nutrizionistak 'Elikadura, COVID-19a eta emozioak' hitzaldia emango du asteartean Elkargunean


MGEPeko Goi mailako heziketa zikloko ikasleak ekintzailetza azokan lan emaitzak plazaratu dituzte | Mondragon formación profesional\nMGEPeko Goi mailako heziketa zikloko ikasleak ekintzailetza azokan lan emaitzak plazaratu dituzte\n.-(e)k idatzia\t 2020-01-21 0\nUrtarrilaren 17an egin zen Goi Eskola Politeknikoan Ikasenpresa azoka eta bertan parte hartu zuten 3 eta 4 ikasleko 15 taldek, guztiak Mondragon Goi Eskola Politeknikoko (MGEP) Goi Mailako Heziketa Zikloetakoak (GMHZ). Azokaren funtsa da bertan ikasleek Enpresa eta Iniziatiba Ekintzailea ikasgaian (EIE) landutako negozio ideia bat proposatzea eta zuzenean lotua dago Tknikarekin, Ikasenpresa proiektuaren barruan. Aurretiazko hitzordua da talde hauek otsailaren 6an Eibarko Ikasenpresa azokara joan aurretik, non ikasketa zentro ezberdinetako ikasleek euren lanak aurkeztuko dituzten elkarren artean lehiatzeaz batera.\nHona hemen gure ikasle sortzaileak garatutakoak eta argazki batzuk:\n2020-01-17 Programación Producción Ikasenpresa\nFabrikazio Mekanikoko Produkzioa Programatzeko Goi-Mailako Teknikaria ikasle talde bat\nMUA: Mua erosketa-gurdi bat da, eta bereziki ekoiztua izan da gorputzaren postura egokia lortzeko ahalmena izateko. Horrela, eskilarak erosotasunez igo eta jeitsi daitezke, hau da, inongo esfortzu extrarik egin gabe. Horretarako erosketa gurdiak sistema berezi bat du txertatua, malguki batetan oinarritua, non gurdiaren oina eta gurpilak orekatzen dituen.\n2020-01-17 ASIR Ikasenpresa\nSareko Informatika-Sistemen Administrazioko Goi-Mailako Teknikaria eta\nAutomatizazioko eta Robotika Industrialeko Goi-Mailako Teknikaria ikasle talde bat elkar lanean\nGAREKO: Kalitate-ereduan oinarritzen den enpresa bat. Garagardo berezien egunetan. Pertsona zeliakoentzat. Administrazioak lehengai Ekologikoak erabileran. Gure helburua, kalitatearen ehunekoa. Horretarako, arreta arloan eta onuradunen beharrizanetan arreta emateko.\n2020-01-17 Mekatronikoak 2\nMekatronika Industrialeko Goi-Mailako Teknikaria ikasle talde bat\nMARTE: igogailen mantentzean berrikuntzak.\nUGE: ehungintza-serigrafia denda baten ideia ekintzaile batean oinarrituko da. Bezeroaren gusturako diseinu pertsonalizatuak egiteko pentsatutako denda bat, unitate bakar bat eta 100 urteko lote bat egiteko gai dena. Gero eta merkatu handiagoa denez, lehiakide gutxi dagoenez, aukera handiagoak sortzen dira tokiko merkatuan kokatzeko.\nARGIZARIA: kandelaren forma forma, erabilera eta hala badagokio, Metxa eta iradokizunak moldatzen dira.\nINTERCALL: erabiltzaile bakoitzaren atariaren kontrolean erabateko erosotasuna izateko premia konpontzen eta sortzen du. Horrela, zerbitzu honen bezeroak bere atea jotzen duenak bere atean egon ahal izango dira, etxetik kanpo dauden bitartean. Gainera, hori guztia sakelako telefonotik kudeatuko da, erosotasun osoz. Telefono adimendunaren kudeaketa web aplikazio benetan funtzional praktiko baten bidez izango da, eta gure bezeroentzat baliagarri izango da. Kudeaketa, bere atea denbora errealean jotzen duena ikustean oinarritzen da, erantzun ahal izateko eta ireki behar izanez gero.\nECO SNABBMAT: ECO Snabbmat Eco Snabbmaten ideia da, hain zuzen ere, janari ekologiko zerbitzua ematea eta 0 kilometrokoa, sukaldean aritzeko denbora gutxi duten ikasleentzat, langileentzat eta familientzat. Dieta osasungarria eta orekatua izan nahi dute. Proiektua bi fasetan zatitu genuen, eta lehenengoan bazkaltzeko lokal “azkarra” irekitzea da, 0 kilometroko produktuetan zentratuz. Lokalaren helburua marka eta janaria ezagutaraztea da. Proiektuaren bigarren fasean, gure bezeroei saltzeko asteroko menuak eskainiko genituzke. Asteroko dietak osasuntsuak, orekatuak eta kalitateko produktuarekin, denbora gutxi ematen duten pertsonentzat. Bezeroak astebeteko eskaria egingo luke, eta asteleheneko bazkalostean, astean zehar janaria jasoko luke etxean.\nIkasgaian egingo dugun lanerako, proiektuaren lehen fasean jarriko gara, jatetxearen irekiera.\nBETA ARDOA: Beta ardoa ardo ekologikoko enpresa bat da, eta mahatsak erosten ditu atzerriko merkatu batean, eta prozesu berritzaile eta findu batekin egiten du. Prozesu berritzaile eta findu batekin egiten du ardoa, eta bertako instalazioetan ardoa egiten du, nazioarteko merkatuan postu bat irabazteaz ahaleginduko dena.\nKategoriak berrikuntza teknologikoaEginez ikasi hezkuntza ereduaekintzailetasunaGoi Mailako Heziketa ZikloakMondragon Goi Eskola Politeknikoa


XV. mendea (I). Kantutegi motako poesia - hiru Presentacion - Urrutiko Lanbide Heziketako Institutua\nEspainiar literaturaren jaiotza/\nXV. mendea (I). Kantutegi motako poesia/\nZer da literatura?\nEspainiako literatura Erdi Aroan. Sarrera\nAhozko olerkia Erdi Aroan (I). Lirika\nAhozko olerkia Erdi Aroan (II). Epika\nErdi Aroko olerki kultua. Mester de clerecía\nErdi Aroko prosa\nXV. mendea (I). Kantutegi motako poesia\nXV. mendea (II). Prosa eta antzerkia. La Celestina\nBertso-lerro hautsiko kopla\nXV. mendeak Erdi Aroko mundua suntsitzea ekarri zuen. Estamentuen egitura zorrotzaren ordez, mugikortasun handiagoko egoera ezarri zen gizartean. Literaturaren arloan, Erdi Aroko moduek eta gaiek indarrean egoten jarraitzen zuten, baina Errenazimentuan sortu zen espiritu berritzaile eta burgesaren lehenengo ukituak agertzen hasi ziren. Horren erakusgarria da kantutegien agerpena. Kantutegiak gorteko poetek monasterioen mundutik urrundutako irakurleen gozamenerako egindako obrak ziren eta une horretara arte, monasterioetan baino ez zen lantzen poesia landua.\nGarai horretan, ezegonkortasun egoera zen nagusi. Patua, maitasuna eta heriotza ziren mende horretako literaturako gai garrantzitsuenak. Bi jarrera nagusi agertu ziren: alde batetik, gizakiaren iheskortasunak eta bakardadeak desengainua sorrarazten zuten, literatura islatzaile eta serioaren bidez; bestalde, orainaldiaren ezinbesteko gozamena. Bi jarrerak batera agertu ahal ziren idazle berarengan, baita obra beraren barruan ere.\nErdi Aroan zehar, Elizak garrantzia galdu zuen kultur arloan. Nobleen artean, irakurle mota berria sortzen hasi zen, irakasteko asmorik gabeko literaturan interesa zuena. Gortea eztabaida poetikoen gune bihurtu zen eta kultura klase aristokratikoaren hezkuntzaren ezinbesteko zati bilakatu zen.\nEgoera honetan, kantutegi motako poesiak eta gorteko korrontearen beste agerraldi batzuek gora egin zuten, baita sentimenduzko eta zalduntzazko (18. gaia ikusi) liburuek ere.\nXV. mendeko literaturaren ezaugarri nagusia ezagutzen ditugun poeten kopurua itzela da. Gaur egun beraien berri dugu beren obrak taldeko zein banakako poeten olerkien bilduma askotan bildu zirelako. Bilduma horiei kantutegiak esaten zaie.\nKantutegietan, Gorteko zenbait pertsonaiaren poemak biltzen ziren. Pertsona horiek beren buru-argitasuna erakusten zuten konposizio horien bidez. Bilduma garrantzitsuak dira Cancionero de Stúñiga, Cancionero de Baena, Cancionero musical de Palacio eta Hernando del Castilloren Cancionero general (1511).\nMaitasun-poesiak oraindik mantentzen du jatorri proventzaleko trobalarien tradizioaren eragina. Maitasunak Gorteko maitasunaren ohiturak islatzen ditu eta zalduna damaren menpe dagoen zerbitzu gisa hartzen da. Poesia abstraktua da, ulertzeko zaila, horretan erabilitako aditzen kontzeptu-maila oso altua baita.\nPoesia didaktiko-moralaren ezaugarria hizkera jasoa eta serioa da. Poesia mota horretan, zeharkako aipamen jakintsuek eta latin kutsuko hizkerak mundu klasikoarengatik sentitzen zen interesa islatzen dute, Italiako autore handien eraginetik zetorrena, hain zuzen ere: Dante, Petrarca eta Boccaccio (52. gaia ikusi).\nSantillanako Markesa mendearen lehenengo erdiko noble boteretsuenetako bat izan zen. Letra-gizon honek bere garaiko liburu-bilduma onena batu zuen Guadalajaran zuen jauregian. Kulturarengatik sentitzen zuen interesak literatur berrikuntzen jakinaren gainean egotea ekarri zion, eta latinezko nahiz italierako obrak gaztelaniara itzularazten zituen.\nSantillanako markesak maitasun gaiaren inguruko hainbat poema alegoriko idatzi zituen. Bere obren artean honako hauek dira aipagarrienak: Comedieta de Ponza, eduki poetikoa eta morala duen poema, eta Bías contra Fortuna, bizitzari buruzko gogoeta estoikoa. Era berean, oso ezagunak dira bere serranillak, herri-jatorria dutenak.\nJuan de Mena (1411-1456) bere garaiko poeta onena izan zen, bere garaikide eta ondorengoen ustez. Gaztelako Juan II.aren zerbitzuan zegoen abokatu honek maitasun-poesia eta alegoria morala landu zituen. Bere estiloaren ezaugarri nabarmenenak erudizio handia eta apaindura gehiegi dituen latin kutsuko hizkera dira.\nBere obra handiena Laberinto de Fortuna da, Las trescientas izenaz ere ezagutzen dena. Bertso-lerro luzeko kopletan idatzita dago: koplak hamabi silabako lau bertsoko ahapaldiz osatuta daude eta ahapaldi horiek eten irmoa eta errima kontsonantea dituzte, eta azentu-eskema zorrotz bati jarraitzen diote.\nJorge Manrique (1440-1479) kantutegi motako generoaren ereduei zorrotz jarraitzen dien hainbat maitasun-konposizioren egilea da. Hala ere, bere poema ezagunena aita hiltzean idatzitako Coplas da.\nCoplas izeneko obran elementu tradizionalak oso modu originalean nahasten dira. Jorge Manriquek heriotzaren botere barkaezina azaltzen du argitasun analitikoz, amaiera iradokitzen duen bitartean eta irakurlearen aurrean suntsiketaren laztura agertu gabe.\nHeriotzak dakartzan ondasun mundutarren galerak oroipen nostalgikoa sorrarazten dio poetari, sentimen-xehetasunean arreta berezia duena. Horrek gehiago iradokitzen du bizi-gozamena, kristauek lurreko ondasunen aurrean erakutsi beharreko mesprezua baino.\nPoema hiru zatitan bana daiteke:\nLehenengo zatian (1-13 koplak), heriotzari buruzko gogoeta abstraktuak egiten dira.\nJarraian (14-24 koplak), poeta gelditu egiten da, aspaldiko pertsonaia historikoak gogora ekartzen.\nAzkenik (25-40 koplak), Manriqueren aita zen Rodrigo maisuaren heriotza azaltzen da.\nNeurritasun artistikoa nagusi da konposizio osoan. Soiltasuna hizkeran eta bertso-lerro hautsiko ahapaldiaren ereduari jarraitzen dion modu metrikoan agertzen da nabarmen. Ez dago apaindura erretorikorik, ezta ikuspen alegoriko ulertezinik ere, orokorretik partikularrera doan azalpena baizik.


Diseño gráfico a todo color | Cursos de Verano UPV/EHU\nKolorea funtsezkoa da diseinu grafikoan komunikazio bisualerako. Mundua aberasten duen mekanismo bat izateaz gain, munduaz dugun pertzepzioa baldintzatzen duen fenomonoa da ere. Tresna bat eta aldi berean estrategia bat, zeina erabil baitezakegu arreta pizteko, orientatzeko edo hartzaileak limurtzeko. Ideiak adierazteko edo emozioak pizteko ez dago diseinu grafikoan koloreak bezalako aukera ematen duen beste baliabiderik. Fenomeno fisiko gisa duen kontsiderazioaz gain, koloreak berebiziko ahalmen adierazkorra ere badu hizkuntza bisualaren munduan, hiru izanik haren gaitasun nagusiak behatzaileari dagokionez:\nLehenik, inpresioa eragiteko gaitasuna, kontuan izanik kolorea gai dela behatzen duen pertsonaren arreta erakartzeko.\nBigarrenik, adierazteko gaitasuna, halako moldez, non koloreak esanahiak eta emozioak eragin ditzakeen.\nHirugarrenik, eraikitzeko gaitasuna; hau da, koloreak esanahi propio bat har dezake, eta benetako zeinu bihur daiteke, gai izango dena ideia baten hizkuntza grafiko komunikatiboa sortzeko.\nHori horrela, kolore ukitu bat eman nahi diogu uda ikastaro honi, gogoeten, analisien eta kasuen azterketen bidez, gure ingurune komunikatibo-bisualean gaur egungo irudien eta mezuen funtzionamendua hobeto ulertze aldera.\nAbiapuntu harturik kolorearen fenomenoa diseinu prozesu batean inplikatzen duten dimentsioen eta aldagaien identifikazioa, kontuan hartzea pertsonen benetako komunikazio premietan modu arduratsuan eta kontzientean eragitea ahalbidetzen duten balio plastikoak, kulturalak, adierazkorrak, optikoak, sinbolikoak, psikologikoak, enblematikoak, konbentzionalak, etab.\nKolorearen berariazko zentzua ulertzea produktu grafiko askotarikoetan: kartelak, logotipoak, liburu estalkiak, webguneak, seinaleztapen sistemak, packagingak, diagramak, etab.\nAlor bisualeko ikasleei eta profesionalei laguntzea esanahien produkzioa baloratzen kolorearen bidez, elementu adierazkor gisa eta mekanismo sistematiko funtzional gisa.\nOnline eskainitako uda ikastaroan, partaidetza eta elkarrizketa giro bat sortzea, "komunikazio bisuala sortzeko komunikazio leku bat", askatasun psikologiko eta humanismo sakonekoa, pentsamendu sortzailea bultzatuko duena.\nLeire Fernández Iñurritegui Facultad de Bellas Artes, UPV/EHU - Profesora Titular de Universidad\nEduardo Herrera Fernández Facultad de Bellas Artes, UPV/EHU - Profesor Titular de Universidad\n“Color y diseño gráfico“\n“Color y representación“\n“Expresión y fantasía en el color“\n“Evocaciones psicológicas y simbólicas en el color“\n“Simbología de los colores I“\n“Simbología de los colores II“\n“Color como signo“\n“Dimensión emblemática del color“\n“Colorín colorado… este curso se ha acabado“


Juan Sebastian Elkano. Arrastoaren atzetik.\nOngietorria ematen dizuegu Bilboko Itsasmuseumek sortu eta antolatutako erakusketa honetara.\n500 urte bete dira aurten munduaren inguruko lehenengo bira egin zela, eta hori ospatzeko proposamena da, hain zuzen ere, erakusketa hau. Gure herriko itsasgizon ospetsuenaren biografian barrena egingo dugu erakusketa honen bitartez, eta saiatuko gara orain dela ia bost mende ekintza gogoangarri hartan parte hartu zutenen bizimodura hurbiltzen.\nMundu bat aurkitzeko.\nJuan Sebastian Elkano XV. mendearen amaieran jaio zen. Garai hartan, gure planetaren parte txiki bat baino ez genuen ezagutzen europarrok. Juan Sebastian haur bat besterik ez zen Kristobal Kolon lurralde berrietara iritsi zenean, baina Kolonek ez zuen susmatu ere egin zein izugarria zen kontinente hura.\nMendea amaitu baino urtebete lehenago, Vasco de Gamak Indiar ozeanoa garaitzea lortu zuen, Indiaraino egindako lehenengo bidaian. 15 urte gehiago igaro ziren Vasco Núñez de Balboak, oinez, beste itsaso baten bazterrera, Hegoaldeko itsasora, iristea lortu zuen arte.\nItsaso berri hura erronka berria izan zen garai hartako itsasgizonentzat; izan ere, igarobide bat aurkitu behar zen Atlantikotik Hegoaldeko itsasora iristeko eta Asiarako ibilbide berri bat aurkitzeko. Hernando de Magallanes portugaldarrak lortu zuen Karlos I.a erregearen babesa. Errege gazteak bost ontziz osatutako itsas armada prestatzeko agindua eman zuen.\nNoiz jaio zen Juan Sebastian?\n1 zenbakia duen dokumentu hau da gaur egun arte gorde diren dokumentuen artetik Elkanoren jaiotza urtea ondorioztatzeko aukera ematen digun bakarra. Espedizioarekin Espezien uharteen bila atera baino egun bat lehenago, Juan Sebastianek aitortu zuen hogeita hamabi urte zituela, gutxi gorabehera.\nDokumentua 1519ko abuztuan erredaktatu zenez, eta, kontuak eginez gero, 1487ko lehenengo hilabeteen eta 1488ko lehenengoen arteko tartean jaio zen Juan Sebastian.\nJuan Sebastian Elkanoren aita\n2. dokumentua 1500. urteko Getariako errolda da, hau da, Juan Sebastianek 12 edo 13 urte zituenekoa. Errolda honetan Domingo Sebastian del Cano agertzen da. Dokumentuan adierazten ez bada ere, berehala jabetuko gara haren aita dela. Domingo Sebastian del Canok 27 marabedi eta erdi ordaindu behar du.\nGetariako gainerako herritarrek ordaindu behar zutenari erreparatuz gero, Juan Sebastianen aitak diru sarrera onak zituela ondorioztatzen da. Baina dena beharko zuen Domingo Sebastianek, gutxienez 11 lagun elkartzen baitziren haren etxean mahaiaren inguruan.\nZer lanbide zuen Elkanok?\nKarlos enperadoreak izenpetutako zedula honen arabera (3 zenbakia duen dokumentua, hain zuzen), itsasontzi edo nao bateko maisu izana zen Elkano.\nNao esaten zitzaien belaontzi sendoenei; baina zehazki zer zeregin betetzen zuen nao bateko maisuak? Maisua zen ontziaren arduradun nagusia, eta legean jasota zeuden haren betebeharrak.\nItsasgizona eta soldadua\nBegiratu arretaz Oranen konkistari buruzko pintura honi.\nDenboraren lanbroak uzten ez badigu ere Juan Sebastian ospetsu egin zuen espedizioaren aurreko joan-etorriak zelatatzen, ikusi berri dugun errege zedulak egiaztatzen du Gaztelako koroaren aldeko hainbat kanpaina militarretan parte hartu zuela. Eta agerikoa dirudi, besteak beste, Orango konkistan parte hartu zuela. 1509an izan zen, 22 urte inguru zituela.\nToledoko katedralean dagoen margolan honetan, Cisneros kardinala ageri da, gorriz jantzita. Hark aurreratu zuen konkista hura egiteko dirua. Haren alboan, zaldi gainean, armadura eder batekin, Pedro Navarro jenerala dago, Erronkarikoa. Pedro Navarrori esker izan zen posible, hain zuzen, garaipen hura. Espedizio hari buruz iritsi zaigun dokumentazioak egiaztatzen du euskal itsasontzi, marinel eta baleztari ugarik parte hartu zutela bidaia hartan. Eta ontzi haietako batean joan zen, hain justu, Juan Sebastian.\nImajinatzen al duzu nola ziren borroka haiek? Bada, horretarako, Cisneros kardinalak eta Pedro Navarro jeneralak idatzitako bi gutunen pasarte labur batzuk irakurtzea proposatzen dizugu.\nPedro Navarro Jeneralaren Gutuna.\nJesukristo gure berrerosleak eta haren ama aintzagarriak eta Santiago jaun zorionekoak gidatu gintuelarik, mirariz, lur hartu genuen lehenengo ontziekin, eguerditik ordubetera edo, hiriaren mendebaldean, Buzacate esaten dioten mendi edo lurmuturrean.\nEta hara iritsi ziren mairuak, oldarki, mendi gailurretik behera, eta gu geunden lekura, itsasertzera, iritsi ziren; 3.000 mairu inguru izango ziren.\nHortik aurrera ez dut zer esanik, egin zuen hark baino ezin baitigu azaldu nola gertatu zen, gure aldetik gure nekea eskaini baino ezin baitugu egin.\nBerorren errukitasun azkengabeari eskatzen diogu adieraz diezagun bere zerbitzuaren bidea, eta gure salbamena, aho betean, konkista santu honen mirarizko lorpenean…\nCisneros kardinalaren gutuna.\n…gauza zoragarria izan zen, mendia igo genuelarik, eguzkia sartu egingo zela zirudien, baina, hala ere, beste bost orduz luzatu zen eguna, eta liluratuta zeuden gertaera harekin osteko guztiak …\n…eta barruko mairuetako batzuek borroka egin bazuten ere, azkenik, denak hil eta atzitu zituzten, eta hildakoak eta atzituak hamabi mila mairu baino gehiago izan ziren, zortzi mila biziak eta lau mila baino gehiago hildakoak kaleetan eta etxeetan; egia, jauna, misterio handia izan da, armen indarra baino gehiago, hiria baita munduko gauzarik indartsuena… Toledo baino indartsuagoa…\nEzin zen zaldiz ibili hirian sakabanatuta zegoen hildako andanaren artean.\nKezkatzekoa izan liteke hildakoen infekzioren bat, nahiz eta asko eta asko osinetara bota, erre eta lurrez estali ziren, baina uste dut ez dela nahikoa izango hildako haiek guztiak ikusita; hala ere, saiatzen gara.\nHarrapakina hain izan zen handia, eta hain aberatsa, urrezko eta zilarrezko bitxietan eta zetan eta dirutan eta gatibutan, ezen bostehun mila dukat baino gehiagoko balioa izango duen.\nIzan ere, badago hamar mila dukat txanpon eta bitxi baino gehiago lortu zituen soldadurik.\nJuan Sebastianek bazekien Errege-erregina Katolikoek debekatu egin zutela itsasontziak atzerritarrei saltzeko aukera.\nEdonola ere, Koroak ez zituenez ordaindu emandako zerbitzuak, ontzietako bat saldu behar izan zuen, zorrak ordaindu ahal izateko. Atzerritar batzuei saldu zien, eta delitua egin zuen, beraz.\nOrain, itzuli zure bidera, bisitarekin jarraitzeko eta jakiteko zer unetan sartu zen Juan Sebastian Elkano historian. 6. zenbakian itxarongo dizugu.\nSevillan, 1519ko urtarrilaren lehenengo egunetan bat egin zuen Juan Sebastianek Hernando de Magallanesen espedizioarekin. 6. zenbakiarekin erakusten dizugun kontularitzako oharra da Juan Sebastian Elkano Historian kokatzen duen lehenengo agiria. Ikus daitekeenez, Victoria ontzia egokitu zitzaion, kontramaisu postuan, hau da, maisuaren laguntzaile gisa.\nZergatik sartu zen maisu bat maila apalagoko lanpostu batean? Maisu gisa aritzeko, aurretik maisu gisa zer ontzitan jardun zuen azaldu beharko zuen. Eta arrazoizkoa dirudi pentsatzeak Getariakoak nahiago zuela delitu hari buruzko azalpenik ez eman.\n7. dokumentuak Juan Sebastianen amaren berri ematen digu; Katalina zen ama.\nDokumentu honen zeregina zenez espediziokideen oinordekoak identifikatzea, eta bertan ez denez aipatzen Elkanoren seme-alaben izenik, ondorioztatu dugu Juan Sebastianek ez zuela seme-alabarik.\nJuan Sebastianek zuzendari lanetan jardun zuen, Victoria ontzitik lasta atera eta, ziurrenik, beste pisutsuago bategatik ordezkatzeko. Berehala bidali zuten Concepción ontzira, eta han lortu zuen maisu lanpostua. Han aritu zen zama kargatzen, hau da, banatzen eta ondo lotzen.\nGeroago mastak eta belak margotzeko erabilitako buztin gorria erosten ikusiko dugu. Buztin gorri hura babesgarri bat zen; eguraldi txarretik eta sugarretatik babesten zuen ontzia.\nEspedizioa irten baino hilabete lehenago, Sebastiao Alvarezek, Portugalek Sevillan zuen kontsulak, 9. zenbakia duen gutuna idatzi zuen. Portugalgo don Manuel erregeari zuzendua zen, eta Magallanesen eta Kontratazio Etxearen arteko harreman korapilatsuaren berri ematen digu.\nAgiri horri berari esker jakin dugu hainbat mende geroago, Juan Sebastianen ontzian, Concepcion ontzian hain zuzen, espia bat ontziratu zela, Portugalgo erregearen zerbitzura ziharduena.\n10 zenbakiko dokumentuan biltzen dira zer jarraibide eman zituen enperadoreak espediziokideen jokabide arauei buruz, kapitain nagusia barne. Berariaz debekatzen ziren emakume indigenen kontrako gehiegikeriak.\nItsasgizonen elikadurarekin zerikusia duten hainbat pieza dituzu atzean. Horiek ikusi ondoren, 14. zenbakian edukiko gaituzu zain.\nJaten zuten ogia harria bezain gogor gelditzen zen denborarekin. Hortzak ongi ez zituztenek arazoak edukiko zituzten ogia mastekatzeko. Horrez gainera, orea ez zegoen ondo hartzitua, eta horrek ez zion digestioari laguntzen. Edonola ere, oso elikagai nutritiboa zen, eta ez zitzaien burutik pasatu ere egiten bizkotxorik gabe nabigatu zitekeenik.\nItsasgizonek ardoari ematen zioten garrantziaz jabetzeko esango dugu Portugalgo itsasontzi bat Indiarako bidean hondoratu zenean naufrago batzuek ardo barrika batzuek berreskuratzea lortu zutela. Itsasoko urarekin nahastuta bazegoen ere, edan egin zuten. Nahasketa hura edan ondoren, hainbat gaixotu egin ziren, eta hori dela eta, erabaki zuten upelaren edukiaren parte bat ur gezaren hiru parterekin nahastea, eta horrela, dena edan ahal izan zuten.\nItsasoa gaizkitzen zen egunetan oso arriskutsua zenez itsasontzi barruan su egitea, behar beharrezko elikagai bihurtzen zen gazta.


Eusko Jaurlaritzak argitaratu du gailu digitalak eskuratzeko dirulaguntzak. Prozedurari buruzko informazio gehiago ondoko loturan daukazue:\nDokumentazioa eta bankuko datuak\n2021-2022 ikasketa-bekak eta laguntzak\nEusko Jaurlaritzak jadanik argitaratu du hurrengo ikasturterako ikasketa-beken deialdia.\nIzapideei buruzko informazio guztia ondoko loturan aurkituko duzue:\nDatorren ikasturterako behar izango duzuen liburu zerrenda, uztailaren 6ko mezu batean jasoko duzue, eInikaz bidaliko zaizue gureak zareten ikasleei, eta korreo elektronikoz datorren ikasturtean lehenengoz datorrenei.\nGure ikastetxetik USEko ohiko frogara 172 ikasle aurkeztu dira eta guztiek gainditu dute.\nZorionak guztioi eta orain udaz gozatu!!\nIkastetxeko DBH 2E taldeko ikasleek izen bera daraman ekimenean parte hartu dute ondoko bideoa ekoiztuz.\nEkimen honen helburua izan da ikasleak eurak izatea segurtasun eta higiene neurriak zein garrantzitsuak diren azpimarratzeko beraien mezuak zabaltzea.\nLanbide Heziketa - Zikloetako\nEpea: maiatzaren 31tik ekainaren 18ra (biak barne)\nJarraibideak eta informazio gehiago\n1. DBH: "Animalia Harrigarriak"\n1. DBHko ikasleek jakintza-arlo ezberdinen arteko proiektua gauzatu dute. Hona hemen lanaren emaitza eta sortutako erakusketaren berri.\n"Gizarte- eta kirol-irakaskuntzako eta animazioko goi-mailako teknikaria"\n"Natura inguruneko gidari-lanetako eta aisialdiko teknikaria"\nData eta ordua: apirilaren 29an, osteguna, 16:00tan\nBatxilergoa 2021-2022 ikasturtea\nGure eskaintzaren inguruko informazioa nahi baduzu bidali mezua helbide honetara:\n=> Hezkuntza saileko informazioa eta argibideak\n=> Euskal Eskola Publikoaz Harro Topagunearen idatzia\n"Kontingentzia Plana" deritzon dokumentuan Covid19-ak eragindako pandemiaren ondoren ikastetxe guztiek izan beharreko plana eskola komunitate osoaren esku jartzen dugu.\nIkastetxeko erreferentziazko gailua aldatu beharra izan dugu gaur egungo merkatuen egoera dela eta. Familiei eInika bitartez mezua bidali zaie baina hona hemen AZALPEN ORRIA.\nLOMLOE legearen eragina zelakoa izango den ondo jakin arte ezin dugu 2021-22 ikasturteko eskaintza ondo zehaztu, baina bitartean ideia bat izan dezazuen hemen duzue iaz erabilitako informaziorako aurkezpen orokorra, eta aukeratu behar dituzuen irakasgaiena.


Izadia parke ekologikoa - Wikipedia, entziklopedia askea.\nIzadia parke ekologikoa\nIzadi parke ekologikoa eta Xibertako aintziraren ikuspegia.\n43° 31′ 35″ N, 1° 31′ 11″ W / 43.52632778°N,1.51974722°W / 43.52632778; -1.51974722Koordenatuak: 43° 31′ 35″ N, 1° 31′ 11″ W / 43.52632778°N,1.51974722°W / 43.52632778; -1.51974722\nIzadia Parke Ekologikoa Lapurdiko Angelu udalerrian dagoen parke ekologiko bat da. Atturri ibaia itsasoratzen den lekuan dago, Xibertan , ibai honen hegoaldeko ertzea eta Xibertako basoaren alboan.\nBertako ibilbideak Euskal kostaldeko hezeguneetako ohiko ekosistema ezagutzeko aukera ematen du. 14 hektareako azalera du, 10 etapen bidez itsasoa eta iparraldeko Xibertako aintzirako ur zirkulazioa ikus daiteke. Parkearen sarreran Ingurumenaren Etxea dago, hartan eszenografia baten bidez kostaldeko ekosistemaren funtzinamendua ikus daiteke.\nIzadia parkeak ekosistema naturalen oreka ulertzen laguntzen du, bai fauna nahiz landaredia, txorien hondartzetik hasi eta alkornoke basoetaraino. Bisitariak bakoitzak bere kaxa (60 min.) edota gidatuak izan daitezke.\nEremu honetako landaredi ondareari esker, 2012ko otsailean parkea Natura 2000 europar sare ekologikoaren barnean babesgune gisa sartu zen.\nWikimedia Commonsen badira fitxategi gehiago, gai hau dutenak: Izadia parke ekologikoa\nOrriaren azken aldaketa: 23 uztaila 2019, 10:05.


Kultur Leioa Liburutegia: Irakurketa gomendioak aurtengo Literaturiarako\nIrakurketa gomendioak aurtengo Literaturiarako\nLiteraturia 2013ko programa\nAurten ere Literaturia jardunaldiak datoz Larrabetzura ekainaren hasierarako (gogoratzen aurrekoak?) eta 111 Akademiatik irakurle kluben irakurle kluba proposatu dute.\nAsmoa, hainbat irakurle talde batzea omen da, proposatutako liburu batzuen inguruan jarduteko klub bakoitzean ohi denez. Baina oraingoan, euskal talde guztien mailan. Hau da, edozein liburu aukeratu eta liburu bera aukeratu dutenekin solasatzeko aukera sortzea, nahiz eta beste irakurle talde ezberdinetako kideekin suertatu.\nHitzordua ekainaren 1erako hitzartuta dago, goizeko hamaiketarako (11:00) eta proposatutako liburuak hauek dira:\nIntemperies (babes bila) / Lourdes Oñederra. Denbora desberdin ari da igarotzen. Luziak ez daki noiztik, noiz hasi zen denboraren desberdintasun hori, aldaparik gabeko igarotze hori, iraganetik orainera kolore aldaketarik gabe, bide laua, oharkabean pasatze hori lehenetik orainera, urteak laburtu eta minutuak luzatu, loditu egin balira bezala. Amodiozko nobela bat? Nobela guztiak dira amodiozkoak. Nolanahi ere, hau amodiozko nobela paregabea duzu.\nKristalezko begi bat / Miren Agur Meabe. Emakume baten mintzoa adituko duzu liburua zabaltzeaz batera: begi bat galdu nuen nerabezaroan; minbiziz hil zitzaidan ama; dibortziatua naiz eta seme bat daukat; enkarguzko lanak idaztetik ateratzen dut bizibidea; berriki utzi egin dut maite-laguna eta harrezkero gaixotuta nago... Liburutegiko irakurleek hilabete honetarako aukeratutako liburua (pdf)\nInurrien hiztegia / Mariasun Landa. Inurriz inbaditutako hiztegia da hau. Den-dena jan zuten eta, gero, hementxe finkatu ziren. Dagoeneko, ez du balio hitzak kontsultatzeko edo aplikatzeko. Ezta hostoak eta loreak orrialde hauetan lehortzeko ere. Ezta amodiozko gutunak ezkutatzeko ere. Are gutxiago B dirua gordetzeko. Euli gogaikarri bat edo beste uxatzeko balio dezake, edalontzi-azpikotzat hartzeko, premiazko abaniko gisa erabiltzeko, edo mahaiaren hanka berdintzeko.\nTxartel bat (des)herrira / Garazi Goia. Ihesi dabiltzanen istorioa da hau. Ibai ihesi doa, bere erabakiz. Peru, besteen erabakiz. Deserrian gurutzatzen dira biak, ezustean, aldatu nahi luketen iragan bat eta baldintzazko galderak bizi dituzten bitartean: zer gertatuko zen hegazkin haiek herria suntsitu ez balute? Zer gertatuko zen kotxea hartu ez banu?\nAlkasoroko benta / Mikel Taberna. Lesaka eta Bera artean dagoen herria da Alkasoro. Hango bentako semea da Martin Irazoki, nobela honen kontalaria, 50eko hamarkada amaieran jaioa, gaztaroko hogei urteen berri emango diguna, eta gisa horretan herri oso baten erretratua.\nBeraz, hauetako bat aukeratu, eta beste talde batzuetako irakurleakaz solasean aritzeko aukera aprobetxatu!\n0 comentarios: to “ Irakurketa gomendioak aurtengo Literaturiarako ”


Xabi Bandini: "Kantu lasaiak eta xumeak atera zaizkit 'Bidebakar' diskoan; gorputzak eskatu dizkidanak" - Bergara - Goiena.eus\nXabi Bandini: "Kantu lasaiak eta xumeak atera zaizkit 'Bidebakar' diskoan; gorputzak eskatu dizkidanak"\nLarraitz Zeberio Lekuona 2019-02-21 13:57\nXabier Bandini. (Argazkia: Carles Garcia)\nMusikari nafarrak Madrilen sortu du Begibakar diskoa. Bakarkako lehenengo lana du, eta pozik da izan duen harrerarekin. Bergarako Seminarixoan aurkeztuko du, bihar, 22:00etan. Sarrera da 8 euro.\nKerobia taldeko kide ohia gustura azaldu da hasi berria duen bakarkako ibilbidearekin. Udazkenean argitaratu zuen Begiba-kar, eta interesa piztu du.\nBakarlari lanetan lehenengo aldiz. Erraza izan da pausoa ematea?\nUrte eta erdi da Madrilgo Lavapies auzora jaitsi nintzela bizi izatera, eta hor sortu da nire kabuz egin eta grabatu dudan lehenengo diskoa: Begibakar. Poliki-poliki joan da garatzen, eta gorpuzten joan den heinean jendea joan da proiektura batzen. Kerobiako kide ohi Alberto Isaba, esaterako, berehala gehitu zen egitasmora, eta laguntzaile gehiago ere izan ditut ibilbide honetan.\nFormatu akustikoagoan egindako proposamena da, ezta?\nKantuak prestatzen hasi ginenean ezezaguna genuen modelo berri batera iritsi ginen Alberto eta biok: musika elektroniko-akustikora, hain zuzen ere.\nBergarako kontzertuak, orduan, zein estilo izango du?\nEskainiko ditugu Xabi Bandiniren Begibakar diskoko kantuak, baina baita ere Kerobiako kantu epikoenak estilo elektroniko akustikoan. Sintetizadoreekin zein bateria elektronikoekin, eta ahotsarekin, noski. Alberto Isaba, Jon Etxabarria eta ni neu izango dira taula gainean. Izango da lekua samurtasunerako, baina baita ere energiarendako eta dantzarako. Ikusi beharko dugu nola uztartzen dugun espazioa.\nIrudiak ere proiektatuko dituzue emanaldian, ezta?\nBai. Proiekzio lan oso polita egin dute Iñigo Chalezquerrek eta bere lantaldeak, eta irudi horiek ematen ditugu zuzenekoetan. Azkenean, gauza xume bat moduan jaio zena gauza handi eta konplexu egiten ari zait. Eta dena nahigabe ateratzen ari da, gainera.\nZer moduz urte eta erdi Madrilen?\nBizitzak horrelako bihurguneak ditu, eta ez dago batere gaizki horrela izatea, gainera. Madrilen jende asko dago, baina bakarrik eta nire kasa nago. Horrek lagundu du, nolabait, sorkuntzarako. Baina Renferen bezero oso on bilakatu naiz; izan ere, entseguak edo kontzertuak direla aste bukaera ia guztietan igotzen naiz Iruñera. [Barre]


Mantenu eta segurtasun lanak Elorregin, Elosun eta Basarten - Goiena.eus\nMantenu eta segurtasun lanak Elorregin, Elosun eta Basarten\nBergarako auzo eta landa eremuaren "bizi kalitatea hobetzeko" lanean dihardu Bergarako Udalak. Aurreko asteetan, Angiozar, Basalgo eta Buruñao auzoetan obra desberdinak egin ondoren, orain Elorregi, Elosua eta Basarte auzoei egokitu zaie. Azken hiru auzo horietako lanetarako 32.000 euro bideratuko dira.\nAritzeko baserrirako bidearen konponketa, iaz. | Ikusi handiago | Argazki originala\nElorregi auzoan Ziharrerokoa eta Gorosabel baserrietara doan bide publikoaren zorua egonkortu da. Elurlan enpresak egin ditu obrak, 1.573 euroko aurrekontuarekin. Elorregin bertan ere haizeteak eragindako Luberri baserrirako bidean eroritako zuhaitzak eta izandako lur-jausia kendu eta bidea garbitu da. Lan horiek ere Elurlan enpresak egin ditu, 1.240 euro aurrekontuarekin. Bestalde, segurtasun neurriak tarteko, Elorregi auzoko bi autobus geltoki eta Buruñao auzoko autobus geltoki bat eraisteko erabakia hartu du Udalak.\nElosun berriz, Altsasuko pistan dauden zuloak estali eta Agirre baserrira doan bide publikoan lurzorua egonkortzeko lanak egingo dira. 5.475 euroko gastua suposatuko du obrak eta hori ere Elurlan enpresak gauzatuko du.\nAzkenik, Basarte auzoko udal sareko ur-ponpa kendu eta sare berria egokituko da. Construcciones Lasuen enpresak burutuko ditu obrak eta 23.666 euroko aurrekontua du.\nModu honetan, Bergarako Udalak 32.000 euro bideratuko ditu auzo horien beharrak asetu eta auzotarren egunerokotasuna hobetzeko.


Halaxe da, bai; orain bost urte jarri zen abian blog hau, eta nahiz eta azken hilabeteotan edukirik azalera ekarri ez, bloga elikatzeko lana ez da eten.\nIrakurle izan zaretenok jakingo duzuen bezala, Nafarroako eremu zabalean (Lizarrerritik Erronkarirainokoan, batik bat) euskarak historian zehar eginiko ibilbidea eta utzitako arrasto sakona agerian jartzea izan zuen txoko honek jomuga nagusi 2013tik 2017ra bitarteko epean. Azken urte honetan, ordea, sarrerak argitara emateari utzi, eta arrasto hori hobeto ezagutzeko eta datu berriak eskuratzeko ahaleginak ordezkatu du ordura arteko dibulgazio lana.\nLan hori amaitutakoan, bildutako uztaren emaitza berri zenbait hona ekarri eta interesa izan dezakezuen guztion eskuetan jartzea da nire asmoa. Izango ahal da oraindik irakurle interesaturik, eta ekarritakoak asetuko ahal du baten bat bederen!\nOrdura arte, beraz.\neuskararen galera, Gesalatz, historia 1 Comment more...


Ezjakintasunaren kartografia #104 - Zientzia Kaiera\nGaixotasun Arraroen Nazioarteko Eguna izan zen otsailaren 29an. Hori dela eta Raúl Delgado Moralesek Rett sindromeari buruz dakiguna aurkeztu zuen Rett en Getting to know Rett syndrome #RareDiseaseDay artikuluan.\nBell-en esperimentua ihesbiderik gabe ulertzeko bidean ematen ari den pausuetan, Daniel Manzanok azaltzen digu detekzioaren ihesbidea: The loophole-free quantum entanglement experiment (3): The detection loophole.\nEtengailu txiki-txikiak behar dira elektronika organikoa sortzeko miniaturizazio prozesuan. DIPCko ikertzaileak molekula bakarrekoa aurkitzen lagundu dute. Xehetasun guztiak A working molecular electronic switch artikuluan.\nOnuragarria da elebidunek neurokirurgia baten ondorioz jasan ditzaketen arazoak prebenitzeko, menperatzen dituzten hizkuntzetan betetzeko beharrak ematea. Hau da neurokirurgia eta zientzia kognitiboak uztartzearen emaitzetariko bat. Adriá Rofesen artikuluan ditugu datu guztiak: Bilingual brain surgery.\nArgitalpen-data: 2016/03/05 · Atala: Dibulgazioa, Ezjakintasunaren kartografia


OKencasa amplía su apoyo a 1.000 personas cuidadoras de mayores dependientes - Artikulua - Gipuzkoa ETORKIZUNA ORAIN\nSe trata de un proyecto “clave” impulsado por Etorkizuna Eraikiz, y la diputada ha puesto en valor su filosofía experimental y su capacidad de responder a un reto de futuro: el de los cuidados a las personas dependientes, cuidando al cuidador, en una sociedad cada vez más envejecida.\nPor otra parte, Maite Peña ha calificado de una noticia “excelente” el hecho de que se amplíe el proyecto a 1.000 familias y en más municipios de Gipuzkoa. “OKencasa cada vez llegará a más personas, ofreciendo el apoyo necesario a las familias cuidadoras, poniendo en el centro siempre las necesidades y las demandas tanto de las personas dependientes como de sus familias”, ha puntualizado.\nOKencasa beste fase batean sartu da senide zaintzaileen eguneroko bizitza errazteko helburuan. Etxean mendekotasuna duten adineko senideak zaintzen dituzten 1.000 pertsonari hedatu zaie programa, laguntza-sistema baten bidez; horretara sartzeko atea, bada, Zaindoo gailu mugikorretarako aplikazioa da. Horren bidez, harreman eta laguntza-bide bat sortzen da zaintzailearekin, eta efektu positiboak sortzen ditu bere ongizatean, are pertsonak halako teknologiak inoiz erabili ez baditu ere.\nOKencasak baliozkotze zientifiko sendo baten berrespena du. UPV/EHUko adituek\n–Igone Etxeberria doktoreak zuzenduta– programaren efektu positiboak berretsi dituzte, 2019ko apiriletik 2020ko otsailera bitartean 210 familiarekin egindako azterlan kliniko baten bidez. London School of Economics-eko izen handiko ikerlari Joan Costa i Fontek zuzendutako talde batek, bere aldetik, ziurtatu du OKencasaren metodologiak sistema publikoaren zenbait arlotan aurreztea dakarrela.\n‘Zaintzen dutenak zaintzen’ premisari helduta, OKencasak prestakuntza, antolakuntza-tresnak, laguntza psikosoziala eta zerbitzu erabilgarrietako abantailak uztartzen ditu, senide zaintzaileak laguntzeko.\n2018tik 2020ra bitartean egin zen programa pilotuan Donostiako 210 familia lagundu zituen OKencasak. Orain, bada, mendekotasuna duten senideak zaintzen dituzten 1.000 pertsona doan laguntzea da xedea. Hori lortzeko, Irunera, Pasaiara, Errenteriara eta Ataunera ere hedatuko da proiektua. Programa, funtsean, mendekotasuna duten senideak (dementziak, mugikortasun murriztua –osteoartrosia, hezurrak eta artikulazioak, bizkarrezurra eta bizkarra, osteoporosia–, gaixotasun kardiobaskularrak edo zerebrobaskularrak, Parkinson-en gaixotasuna edo diabetesa) zaintzen dituzten pertsonei zuzenduta dago.\nProiektuan parte hartzeko, beste betekizun batzuen artean, beharrezkoa da zaindu beharreko mendeko pertsonak mendekotasun-maila bat aitortua izatea. Plazak mugatuak direnez, aukeraketa bat egingo da betekizunak betetzen dituzten familien artean. Interesdunek 943 003 723 telefono-zenbakira hots egin dezakete programaren baldintzen eta ezaugarrien berri izateko.\nMaite Peña Gizarte Politikako foru diputatuak OKencasa proiektuak Gipuzkoarentzat duen “balio izugarria” azpimarratu du: “Garai zailak bizi ditugu, berrikuntza, elkartasuna eta zaintza funtsezkoak diren garaiak; proiektuaren funtsezko ezaugarriak direnak”.\nEtorkizuna Eraikizek bultzatutako proiektu “giltzarria” da, eta diputatuak bere filosofia esperimentala eta etorkizuneko erronkei erantzuteko gaitasuna nabarmendu ditu: mendekotasuna duten pertsonak zaintzea, zaintzaileak zainduz, gero eta zaharragoa den gizarte batean.\nBestalde, Maite Peñak esan du albiste “bikaina” dela proiektua 1.000 familiari eta Gipuzkoako udalerri gehiagotara zabaltzea. “OKencasa gero eta pertsona gehiagorengana iritsiko da, familia zaintzaileei beharrezko babesa eskainiz, eta mendekotasuna duten pertsonen zein haien familien beharrak eta eskaerak beti erdigunean ipiniz”, zehaztu du.\n“OKencasak bultzada irmoa jaso du Gipuzkoako Foru Aldundiko Gizarte Zerbitzuetako Sailetik eta Etorkizuna Eraikizetik, Eusko Jaurlaritzaren Berdintasun, Justizia eta Gizarte Politiketako Sailatik eta Donostiako Udaletik. Horiek eta gainerako administrazioek funtsezko rola jokatu zuten ereduaren baliozkotze zientifikoaren fasean”, Iñigo Kortabitartek administrazioak eskertzeko esan duenez. Gainera, programaren ezaugarriak eta helburuak azaldu ditu. Programak, bada, funtsezko laguntza izan nahi du Gipuzkoan mendekotasun bat aitortuta duten 25.000tik gora adineko pertsona zaintzen dituzten pertsonentzako. Horien % 80 etxean zaintzen dituzte, eta zainketaren lidergoa familiek hartzen dute beren gain nagusiki. “Helburua da zaintzaileen bizi-kalitatea hobetzea, zainketaren egunerokoa erraztea eta zainketa mendeko pertsonentzako ahalik eta kalitate handienekoa izate”, Kortabitartek nabarmendu duenez. Zera azaldu du, halaber: “Funtsezkoa da familia zaintzaileek egiten duten lan handia ikusaraztea eta aitortzea, eta zaintzaileei laguntza egokia ematea zaintzeko egoerak hartzen dituen denboraldi luzeetan”.\nJuan José Calvok, geriatriako mediku espezialistak eta Sesosgiko zuzendari teknikoak, nabarmendu du zer-nolako garrantzia duen zaintzaileak laguntzeak: “OKencasa eta bestelako proiektu berritzaileak diseinatzeak adinekoen arreta hobetzen du; arreta hori da, hain zuzen ere, gizarte zahartu batek aurrez aurre duen eta hurrengo urteetan ere joera bera jarraituko duen erronketako bat”. Horregatik, Sesosgi OKencasan inplikatu da; izan ere, “etxeko arreta funtsezkoa da eta, ondorioz, baita zaintzailea zaintzea ere”.\nLide Amilibiak, Gizarte Politiketako sailburuordeak, nabarmendu duenez, tresna hau “zaintzaileei zuzenduta dauden eta Euskadin jada abian dauden beste zerbitzu eta prestazio ekonomiko batzuen osagarria da. Esate baterako, zaintzaileak laguntzeko udal-zerbitzuak, familien atsedenaldirako zerbitzuak, laguntza-produktuak eskuratzea (laguntza teknikoak) edo familia-inguruneko zainketetarako prestazio ekonomikoa”.


Chrysallis Euskal Herria Elkarteak material berria aurkeztu du. – Guraso.eus\n2016-04-18\tguraso\tIruzkinik ez\nChrysallis Euskal Herria Elkarteak Loratuz Sarearen lankidetzarekin material didaktiko berria kaleratu du, materiala zirriborro bat dela esan duten arren erabilgarria izan daiteke bai hezkuntza proiektuetarako bai eta gurasoentzako ere.\nHonela aurkeztu dute beraiek materiala:\nMaterial didaktiko honen helburua da identitatea eta gorputzari buruzko oinarrizko ezagutzalantzea, aniztasuna ulertu ahal izateko. Bereziki ikasgaiaren fokua da identitatea eta genitalen arteko harremana. Orain arte eskoletan muti l=zaki la eta neska=bulba planteamendua izan da haurrei transmi titu zaiena, eta hori ez da zuzena, ez duelako errealitatea guztia barne hartzen, haur batzuen izatea ukatuz. Material honen bidez argi tu nahi da sexuidentitatea subjektibi tatearekin lotuta dagoela, eta ez dela genitaletan aurki tzen. Esplizitu egiten dugula badaudela zakila duten neskak eta bulba duten mutilak.\nIdentitatea soilik ezagutu daiteke subjektuaren kontaketaren bidez, hau da, subjektuari galdetuz. Material honetako marrazkitxoei ezin diegunez galdetu neskaedo mutil diren, erabaki dugu material hau erabiltzen dutenek marrazkitxo horietan neska bat edo mutil bat ikusteko ilearen itxura erabiltzea. Azpimarratu nahi dugu, noski , badaudela ile motza duten neskak eta ile luzea duten mutilak ere. Erabaki dugu ere material honetan silueta bakar bat erabi ltzea, hemen landu nahi dugun gaian fokal izatu ahal izateko. Argi gelditu behar da ere benetazko neskak eta mutilak ez direla marrazkitxo honetako siluetak bezalakoak, eta badaudela larru argiagoa eta larru ilunagoa dutenak, lodiagoak eta meheagoak, altuagoak eta baxuagoak, hazpegi oso desberdinekoak, gurpil aulkian ibiltzen direnak, beso bakarbat dutenak. . .\nMaterial hau zirriborro bat besterik ez da. Erabi ltzen den neurrian eskertuko dugu oharrak eta hausnarketak jasotzea, beharko den neurrian moldatzeko eta fintzeko.\nEspero dugu, hori bai , baliagarria izan daitekeela.\nIruzkinik ez "Chrysallis Euskal Herria Elkarteak material berria aurkeztu du."


Igandean bi emanaldi Dantzaren XVII. Zirkuituaren eskutik | Nontzeberri\nHasiera/ESZENA/Igandean bi emanaldi Dantzaren XVII. Zirkuituaren eskutik\nAltraste Danzak Mientras llueva aurkeztuko du Dulantzin, datorren igandean, urriak 17, eta Lezon izango da egun berean, Lasala konpainia Dead koreografiarekin. Bi ekitaldiak Dantzaren XVII. Zirkuituaren babesarekin antolatu dira.\nAltraste Danza konpainiaren Mientras llueva koreografian musika, dantza, testua eta bideo-proiekzioak uztartzen dira. “Zuriñe Benaventek eta Ignacio Monterrubiok iraganaren eta orainaren arteko bidaia batean murgilduko gaituzte, ebatzi gabeko ametsen eta konpontzeko dauden ametsen artean”. Bidaia horretan etengabe egiten zaie erreferentzia Mariana Pineda, Martin Luther King, Federico Garcia Lorca edo Manuel de Falla gisako figura unibertsalei. Era berean, erreferentzia pertsonalak eta intimoak egiten dira.\nAltraste Danza Zuriñe Benaventek eta Ignacio Monterrubiok mugimenduaren eta soinuaren inguruko lengoaia berriei buruz burutzen dituzten sorkuntza garaikideko dantza-lanak biltzen dituen taldea da.\nBeste aldetik, Dead lanak lau emakumeren bizitza kontatzen du, baina bakarrarena izan zitekeen. “Emakume horien bizitzaren bitartez gaurko gizarteari so egiten diogu. Gizarteak askotan deshumanizatu egiten du emakumea, zeina perfektua izateko jaiotzen baita, oinordetzan jasotakoari beldurra izateko eta familiaren eta gizartearen nahiak betetzeko, eta ez bere burua maitatzeko, inperfektua izan arren, askatasunez jarduteko eta familian eta gizartean balio ez duena eraldatzeko.”\nLasalan, Judith Argomanizek zuzentzen duen dantza garaikideko konpainian, dantzaren eta argazkigintzaren arloetako artistak daude.


EAEko merkataritza azalera handietako eta elikadura kate handietako salmentak %4,3 igo ziren ekainean. Noticias de Gipuzkoa\nEAEko merkataritza azalera handietako eta elikadura kate handietako salmentak %4,3 igo ziren ekainean\nGehikuntzak EAEko hiru lurraldeetan izan ziren: Bizkaian %4,9koa, Gipuzkoan %3,8koa eta Araban %3,4koa\nEP - 2017(e)ko uztailaren 24a, astelehena - 10:34etan eguneratua\nBezeroak denda batean.\nEuskal Autonomia Erkidegoko (EAE) merkataritza azalera handietako eta elikadura kate handietako salmentek %4,3ko urte arteko igoera izan zuten joan den ekainean, lan egutegiko baldintza homogeneoetan eta prezio finkoetan. Maiatzaren aldean, berriz, salmentak %0,6 igo ziren urtaro eraginik gabe, Eustatek osatutako indizearen arabera.\nBILBO. Gehikuntzak EAEko hiru lurraldeetan izan ziren ekainean: Bizkaian %4,9koa, Gipuzkoan %3,8koa eta Araban %3,4koa. Halaber, azalera handietako eta elikadura kate handietako elikagaien salmentek %3,9ko gehikuntza izan zuten, eta gainerako salgaienek %5,1ekoa.\nLurraldeen arabera, Araban, urteko lehen seihilekoan azalera handietako eta elikadura-kate handietako salmentak %1,1 igo dira prezio finkoetan eta aurreko urteko aldi berarekin alderatuta;Bizkaian, berriz, %2,2 igo dira, eta Gipuzkoan %2,1.


‘Azaletik Azalera’, crowfundingaren bidez sortutako proiektua\nBy Erredakzioa|2020-01-27T15:18:13+02:0027 urtarrila, 2020|\nNorbaiti eskua ematea sentsazioz betetako ekintza bat dela uste dutelako, eskuen artean eta elkar ukitzean sortzen diren sentsazioetan oinarritutako irudi eta soinu bilduma sortu nahi dute Mel Arranz zuzendariak, Koko Ávila artistak eta Kalakalab ikus-entzunezko laborategiak. Crowdfunding kanpaina baten bidez lortu dute finantzazioa.\nAnimazio honek eskuak hartu eta laztantzeari buruzko eguneroko gaiari helduko dio. Norbaiti eskua ematean, bero, hotz, heze edo lehor egon daitekeela nabaritzen dugu bat-batean. Horrez gain, esku batek indartsu, beldurti, urduri, lotsati, haserre edo pozik utz gaitzake. Hala, norbaiti eskua ematea sentsazioz betetako ekintza bat dela uste dute sustatzaileek, hitzen bidez azaldu ezin dena. Horregatik, eskuen artean eta elkar ukitzean sortzen diren sentsazioetan oinarritutako irudi eta soinu bilduma egitea bilakatu dute helburu.\nHiru profesionalek osatzen dute lantaldea. Mel Arranz pelikularen zuzendaria, gidoilaria eta animatzailea d: Koko Ávila artistak soinu-diseinua egingo du, eta ekoizlea Kalakalab laborategiko Ricardo Del Conde izango da. Azaldu dute animazioa bera eskuz sortzen ari direla, lantzen den gaiaren eta erabiltzen den teknikaren arteko erlazioa agerian utziz. Xehetasun hori goraipatzea nahi dugu, eskuz egindako proiektuen garrantzian sinesten dugulako. topo egiten du. Soinu tratamendua, bestalde, zaratetan oinarrituko da gehienbat, lerro esperimental baten ildotik, musika konposizioak saihestuz. Tratamendu bisualak dituen euskarri berberetan oinarrituko da: sinpletasuna, egunerokotasuna eta sentiberatasuna.\nMarrazkien euskarria paper begetala da eta irudiak egiteko koloretako arkatzak (txuria, beltza eta tonu beroko grisak) erabiltzen ari dira. Iragarri dute, denera, 1500 marrazki inguru izango direla laburmetraiaren 4 minutuak osatuko dituztenak, eta dirulaguntza eman duten mezenasen artean banatuko dituzte gero.\n2020ko urtarrilaren 23an finkatu zuten beharrezko dirua (2.000€) biltzeko epe-muga, eta 2.202€ jaso dute orotara. Alde batetik, oraindik egiteke dagoen soinu diseinua ordaintzeko erabiliko dute laguntza horren erdia. Bestalde, posprodukzioan zehar beharko dituzten xehetasunak ordaintzera bideratuko dute beste zati bat; fotogramen arteko kolore eta argi ezberdintasunak zuzentzeko etalonaje prozesu bat gauzatu behar dute, estudioan soinu probak egin eta soinu nahasketa finala gauzatu… Sobran gelditzen zaiena materialean inbertitutakoa ordaintzeko erabiliko dute.\nBehin marrazki guztiak egin eta soinuaren diseinua osatzen dutenean, postprodukzio lana hasiko dute, irudiak kalitate ona eduki eta soinuarekin bat egin dezan. Lan horiek apirilean egingo dituztela aurreikusi dute, eta animazioa 2020ko maiatzean bukatzea espero dute.


Presorik gabeko sanferminak eskatu dituzte festen atarian | Politika | Berria\nPresorik gabeko sanferminak eskatu dituzte festen atarian\nDuela 40 urteko lelo bera, duela 40 urteko arazo berberari konponbidea eskatzeko. Bada garaia, San Fermin sin presos ni presas leloarekin (Bada garaia, sanferminak presorik gabe), ehunka lagun elkartu dira Iruñean.\nManifestazioa Gazteluko plazan amaitu da. Idoia Zabaleta/Foku\nDuela 40 urte Iruñeko zezen plazan zabaldutako pankartak zeukan leloa jarri dio Kalera Kalera ekimenak gaurko manifestazioari: Bada garaia, San Fermin sin presos ni presas (Bada garaia, sanferminak presorik gabe). Pankarta hura zabaldu osteko oldarraldi errepresiboan hil zuen poliziak German Rodriguez.\nBerrogei urte geroago, salatu dute presoen auziak antzera jarraitzen duela gauzak asko aldatu diren arren; ehunka direla Espainia eta Frantziako espetxeetan barreiatuta dauzkaten euskal presoak.\nPreso horien senitartekoek manifestazioaren buruan egin dute ibilbide guztia, zapi gorriak lepoan eta beraien senideen izenak eta preso dauzkaten lekuak jasotzen dituzten kartelak eskuan. Atzetik, ehunka lagun, aldarrikapenarekin bat eginda. Haien artean ziren Sortuko kideak, LABekoak, Ernaikoak, Iruñeko hainbat auzotako ordezkariak...\nIruñearen erdialdeko kaleak zeharkatu ostean, Gaztelu plazan amaitu da martxa.\nAske utzi dute Oier Oa euskal preso ohia\nMartxorako deialdia eman diote, Frantzian baimenik gabe sartzea eta Fijaitaren neurriak haustea leporatuta.\nBi euskal preso Euskal Herriratu eta beste bost gerturatuko dituzte


81 x 65,5 zm\nNONELL, Isidre Bilbuma on-linean\nNonell Kataluniako pintura postmodernistako aitzindaria da. Parisen, zenbait azokatan eta 1897ko Impressionistes et Symbolistes erakusketan parte hartu zuen, eta, 1899an, banan-banako erakusketa egin zuen Ambroise Vollarden aretoan. Frantziako hiriburuan sarritan egon ondoren, mende berrian Bartzelonara itzuli zen. Hala ere, Pariseko erakusketetara lanak bidaltzen jarraitu zuen, Indépendants erakusketara, batez ere. Horrez gain, lehen ia-ia kontuan hartzen ez zituen Madrilgo nazionaletara ere hasi zen lanak bidaltzen.\n1902ko urtarrilean Bartzelonako Pares Aretoan banan-banako erakusketa egin ostean, Nonell emakume ijitoen ikonografia lantzen hasi zen, eta, oro har, banan-banan edo talde txikietan margotzen zituen. Margolariak zenbait modelorekin harreman intimoa eduki zuenez, ijitotasuna baliabide tematiko exotikoa baino zerbait gehiago da bere lanetan. 1906an, hain zuzen ere, Nonellek azken aldiz erabili zituen emakume ijitoak modelo moduan, eta, harrezkero, beste modelo batzuk aukeratu zituen.\nMihise hau margotu zuenean, Nonell ez zetorren bat Kataluniako artearen munduarekin: bertako zirkulu klasikoek ez zuten onartzen, eta, gainbehera zegoen modernismoaren inguruko euforia igaro ondoren, modernoak oso ahulduta zeuden. Hori dela eta, margolariaren jarrera eszeptikoa zen bere giroan bertan.\nNonellek tonu itzaltsuz tratatu zituen margolan haiek –eta, inolako zalantzarik gabe, bere lan zaharrenek eragina izan zuten Picasso gaztearen sasoi urdineko irudietan–. Era berean, pintzelkada solte bezain urduria eta espresionismo pertsonala gorpuztu zuten ukitu paralelo ugari erabili zituen. [F.F.]


Europako proiektuen prestaketan aholkularitza teknikorako diru laguntzak - egoitza\nEuropako proiektuen prestaketan aholkularitza teknikorako diru laguntzak\nToki erakundeek Europako proiektuen prestaketan aholkularitza teknikorako diru laguntzak. Diru laguntza hauen helburua da Lurraldeko toki erakundeei laguntzea, haiek Europako proiektuetan beren hautagaizak prestatu eta aurkeztean aholkularitza zerbitzuak kontratatuz egiten duten ahaleginagatik.\n2018ko aurrekontu ekitaldiari dagozkion laguntzetarako guztira 30.000 euroko gastua egiteko baimena eman da. Diru laguntzaren zenbatekoa finkatuko da 8. oinarri arautzaile orokorrak xedatutakoaren arabera.\n- Udalak eta udaleko erakunde autonomoak.\n- Mankomunitateak edo eskualdeko garapen agentziak.\n- Sektore publikoko erakundeen partaidetza duten udalerriko edo eskualdeko merkataritza sozietateak: baldin eta haien helbide soziala eta zerga egoitza Gipuzkoako Lurralde Historikoan badago, eta haien kapital soziala oso-osorik izaera publikokoa bada.\n- Kostu horiek diruz lagungarritzat hartu ahal izateko, egiaztatu behar da proiektua aurkeztu dela Europako deialdi jakin batean, 2018ko urtean zehar.\n- Europako proiektuan parte hatzea proiektuaren lider gisa nahiz bazkide gisa izan daiteke.\n- Diruz lagundu daitezkeen gastu gisa sartuko diren kostuak dira Europako proiektu bat Europako deialdi batean aurkezteko prestatze, diseinatze eta aurkezte prozesuan aholkularitza zerbitzuak eskaintzen dituzten kanpoko enpresak kontratatzearekin zerikusia dutenak.\n- Salbuespenez, finantzatu ahal izango dira joan-etorrietako gastuak, baldin eta egiaztatzen bada gastu horiek lotura zuzena dutela proiektua aurkeztearekin eta ezinbestekoak izan direla proiektua Europako deialdi hautatuan aurkezteko (Infoday-ra bertaratzea, bilerak programaren harremanetarako puntu nazionalarekin...)\nDeialdi honetan aproiektuak aurkeztu ahal izateko, erakunde eskatzaileek eskaera bete eta aurkeztu beharko dute eskuragarri dagoen formulario normalizatuan.\nEskaerak, ezarritak aurkibidea jarraituz, honako datu hauek eduki beharko ditu:\na) Erakunde eskatzailearen datuak.\nb) Aurkeztutako proiektuaren datuak.\nc) Proiektua aurkeztu den Europako deialdiaren datuak.\n2018ko irailaren 30ean bukatuko da eskaerak aurkezteko epea.\nIkus laugarren oinarri arautzailea: “Eskaerak aurkezteko modua eta epea”.\nBehar den ebazpena eman eta jakinarazteko gehieneko epea zazpi hilabetekoa izango da.\nJaso Beharreko Dokumentazioa Administrazio-isiltasunaren efektuak Araudi aplikagarria\nOharrak Internetera Sarrera\nDepartamentua/Zerbitzua Kanpo Harremanak


"Gogoeta eragiten didaten bertsoak ditut gehien baloratzen" - bertsoa.eus\n"Gogoeta eragiten didaten bertsoak ditut gehien baloratzen"\nXermin, lagun. Ez naiz ba filosofoa! Bistan da, teknikak egiten duela artea arte. Baina garaiari loturik doa teknika, ekoizpen moduari, lekuari, modari. Artearena bezala, bertsoaren funtzioa ederraren bidez egia adieraztea da. Hitz irisgarriz, inguratzen gaituen errealitate bortitza edo eraikitzen ari girenaren indarra deskribatzeko balio beza bertsoak, kritikatzeko, aldarrikatzeko, gogoetarazteko, ospatzeko, zirikarako. Teknikak egiten du artea arte, baina edukia da enetzat, dudarik gabe garrantzitsuena. Gaur egungo bertsoaren epai irizpideek formari diote balioa emaiten, baina nik gogoeta eragiten didaten bertsoak ditut gehien baloratzen.\nGizarte komunista batean, gizarte eder batean, loreen liluragarritasunaz aritzen ahalko ginateke bertsutan. Baina gizarte huntan, karrikako miseriaz, lanean explotatuaren oldarraldiaz, bortxatu dutenaren isiltasunaz, errententzio zentroan denaren etorkizunaz… aritu behar gira. Gizarte hunen injustiziez ohartaraztea da egin genezakeen ekarpena. Baina bereziki, bertsoz kanpo, gizarte hobe baten eraikuntzan bizi duguna, sentitzen ari garena, ditugun gogoetak transmititu ahal izaitea iduritzen zait ederra. Nik bederen, horrela kokatzen dut garai huntako bertsolariek egin dezaketen ekarpena.\nBaina argi ukan beharrekoa da, bizi duguna eta egiten duguna dela bertsotara ekartzen duguna, ez bagira bestelako gizarte baten eraikuntzan antolatuak, bertsotan, gizarte huntako boteredunen ideologia transmitituko dugula. Beste bizitzeko modu bat, eta gauzak ulertu eta ikusteko beste forma batzuk eratzen ari ez bagira, inguratzen gaituen kosmobisio kapitalistaren eroale izanen gira, nahi gabean ere.\nZuri, Ortzi Murua, Paris aldean bizitzen ari zirenak nola aldatu dizu bertsoarekiko ikuspegia?


[KRONIKA] Udalerri euskaldunenetan hizkuntza politikaren zeharlerrotasuna gakoa dela nabarmendu dute | Soziolinguistika Klusterra\nAccueil » [KRONIKA] Udalerri euskaldunenetan hizkuntza politikaren zeharlerrotasuna gakoa dela nabarmendu dute\n[KRONIKA] Udalerri euskaldunenetan hizkuntza politikaren zeharlerrotasuna gakoa dela nabarmendu dute\nMer, 2017-11-22 17:31\nDonostian, EHUren Carlos Santamaria Zentroan egin da “Arnasguneak eta udalerri euskaldunak: gaurko eta biharko erronkak” jardunaldia, UEMAk eta Soziolinguistika Klusterrak elkarlanean antolatuta. Bertan bildutako euskara teknikariek, udal ordezkariek, ikerlariek eta euskararen biziberritzean diharduten profesionalek euskaldun proportzio altuena duten udalerrientzat aurrera begira ikusten diren erronka nagusien inguruan jardun dute.\nMaddi Etxebarria, Soziolinguistika Klusterreko lehendakariak, Josu Labaka, UEMAren lehendakariak eta Miren Dobaran, Eusko Jaurlaritzako Hizkuntza Politikarako Sailburuordeak jardunaldian planteatzen diren gaiak euskararen biziberritzeari begira funtsezkoak direla eta aurrerantzean ere ikertzen eta egitasmo berriak sortzen jarraitu beharra izango dela azpimarratu dute.\nMikel Zalbide, hizkuntzaren soziologian ikerlaria arduratu da irekiera hitzaldiaz. Nazioarteko soziolinguistika akademikoan arnasguneen gaia kokatu ostean, bere iritzian aurrera begira herri euskaldunenetan euskararen egoera eta erreprodukzioa bermatzeko hiru gako nagusi azpimarratu ditu: estabilizazio demografikoa, ingurune horien bideragarritasun sozioekonomikoa bermatzea eta komunitate horietan hizkuntza bakoitzaren funtzio sozialaren inguruan euskarari nagusitasunezko tokia ematen dion adostasuna lortu eta aplikatzea.\nIñaki Agirreazkuenaga zuzenbidean katedradunak legediak ezartzen dituen aukera eta mugen inguruko galderei erantzun die. Alde batetik, legediaren ahalmena erlatibizatzeko zenbait azalpen eman ditu: legeak aldatu gabe hauen aplikazioa aldakorra izaten dela denboran zehar, esate baterako. Euskararen Legea, zenbaitetan euskararen aurkako tresna ere izan daitekeela eta izan dela adierazi du. Zentzu horretan, legeen aplikazioa sarri legelari eta abokatuen abileziaren araberakoa dela kontuan hartuz, udalerri euskaldun eta arnasguneetan euskarari lehentasuna emateko neurri ausartak emateko aukera badagoela argitu du; horren muga euskara ez dakiten herritarren hizkuntza-eskubideak bermatzea litzateke, beti ere.\nSoziolinguistika Klusterreko Olatz Altunak 76 udalerritako kale erabilera neurketaren emaitzak aurkeztu ditu: UEMAko herri gehienetan eta Tolosaldeko herrietan egindako neurketa berezia izan da. Guztira 54.700 elkarrizketatik gora behatu dira. Aztertutako datuetan oinarrituz, herriok sailkatzeko tipologia berria proposatu du Altunak. Honen arabera, ikus liteke euskaldun proportzio altuena duten herrietan, badirela zenbait ezingo genituzkeenak arnasgune kategorian sartu; izan ere, kaleko erabilerari erreparatuta ezin da esan euskarazko jarduna nagusi denik bertan.\nJardunaldiari amaiera emateko, arratsaldeko mahai-inguruan tokiko errealitateen gertuagotik eta hainbat ikuspegitatik begiratu zaie. Goizane Aranak Bermeo eta Ondarroan egindako ikerketaren ondorioak mahai-gaineratu ditu; Imanol Azkue Zumaian azaleratutako errealitateaz aritu da, Alberto Barandiaranek tokiko hedabideek joka dezaketen papera landu du eta Unai Fernandez de Betoñok, berriz, lurralde antolaketa kontuan hartu beharra azpimarratu du. Azken galderari erantzunez, bakoitzak bere jarduera-esparrutik arnasguneentzat ikusten dituen erronka bana proposatu du.\nHonenbestez eman zaio amaiera Euskal Soziolinguistika Jardunaldiaren IX. Edizioari. Hurrengo egun eta asteetan gaurko saioen ikusentzunezko-grabazioak eta materialak UEMA eta Soziolinguistika Klusterraren webguneetan izango dira ikusgai.


Landa Garapeneko Departamentuak Nekazaritza Ekoizpen Ekologikoaren Kontseiluarekin hitzarmena sinatu du\nLanda Garapeneko Departamentuak Nekazaritza Ekoizpen Ekologikoaren Kontseiluarekin hitzarmena sinatu du ostirala, 2011.eko maiatzak 27\nNafarroako Gobernuak 15. Urteurreneko Sustapen Plana eta produktuak ziurtatzeko prozesuaren digitalizazioa diruz lagunduko ditu\nSanzberro kontseilaria eta Carlos Bienzobas, CPAENeko lehendakaria. ( irudia handitu )\nLanda Garapeneko eta Ingurumeneko Departamentuak lankidetza-hitzarmena sinatu du\nNafarroako Nekazaritza Ekoizpen Ekologikoaren Kontseiluarekin (CPAEN-NNPEK) . Hori dela bide, Nafarroako Gobernuak aurten 70.000 euro emango ditu Kontseiluaren jarduerak diruz laguntzeko.\nHitzarmena Jesús María Echeverría Azcona Landa Garapeneko zuzendari nagusiak eta Carlos Bienzobas Aznar Nafarroako Nekazaritza Ekoizpen Ekologikoaren Kontseiluaren ordezkariak sinatu dute, Begoña Sanzberro Iturriria Landa Garapeneko eta Ingurumeneko kontseilaria aurrean zela.\nHitzarmen honen bidez diruz lagunduko diren Kontseiluko jarduerak bi taldetan biltzen dira: 1) 15. Urteurreneko Sustapen Plana (40.000 euro), ekitaldi nagusi moduan 7. Aste Ekologikoa duena; eta 2) produktu ekologikoen kontrol- eta ziurtatze-prozesua on line digitalizatzea (30.000 euro).\nLanda Garapeneko Departamentuaren ustez, beharrezkoa da nekazaritza ekologikoaren zigilua duten nekazaritzako elikagaien sustapen-neurriak indartzea. Horrez gain, Departamentuko erantzukizunen artean, EE 834/2007 eta 889/2008 Araudietan ezarritako produktu ekologikoak kontrolatzeko sistema aplikatzen dela bermatu behar da, ekoizpen ekologikoaren sistemen gaineko ezagutza eta aplikazioa hedatu behar dira eta produktu ekologikoen eragileen gaineko kontrol-araubidearen inguruan ebatzi behar da.\nIldo horretatik, Landa Garapeneko eta Ingurumeneko Departamentuaren arabera, beharrezkoa da Kontseiluaren egokitze-prozesua abian jartzea, ekoizpen-prozesuen gardentasuna eta kontsumitzaileen konfiantza bermatzeko.


Ehundaka ikaslek bat egin zuten GaztEHerriak deitutako mobilizazioekin : Ikasle Abertzaleak\nEhundaka ikaslek bat egin zuten GaztEHerriak deitutako mobilizazioekin\nGaztEHerriak egindako deialdiari erantzunez ehundaka ikasle atera ziren kalera atzo goizean. “Gazte altxa! Iraultzak aurrera darrai!” izan zen GaztEHerriak goiz horretarako aukeratutako leloa, eta kalean ikus ahal izan genituen irudiek argi adierazten zuten euskal ikasleria eta euskal gazteria ez dela besoak gurutzaturik geratuko errepresio eta oztopoen aurrean.\nHamaika izan ziren Euskal Herrian zehar goizean ikus ahal izan ziren mobilizazioak.\n– Leioan 270 pertsona inguru elkartu dira manifestazioan. Bereziki gogoan izan dituzte Ikoitz eta Marina (fidantzapean aske), Campuseko ikasleak baitira biak.\n– Gasteizen, manifestazioa burutzeko eskaera bi bider ukatu ostean, asanblada bat egin ostean 300 ikaslek burrunbada egin dute fakultateetan zehar. Une oro Ertzaintzaren 3 furgona egon dira manifestazioa galerazten.\n– Arrasaten unibertsitatetik abiatu da manifestazioa eta herria zeharkatu ondoren plazan amaitu da kontzentrazio batekin, 150 pertsona inguru bildu dira. Arazoak izan dituzte hasieratik, abiatu bezain laster hainbat gazte identifikatu dituzte eta isuna iritsiko zaiela esan diete, segurtasunaren kontrako ekimen bat izateagatik; manifestaziorako baimena eskatuta egon arren ez dute onartu larrialdietarako deialdia egiteko emandako argudioak.\n– Arangoitiko Irakasle Eskolan 100 lagun inguru ibili dira gelaz gela euren ikaskide Xabi Bidaurre eta gainontzekoen aldeko kontsignekin.\n– Bilboko Ingeniaritza Eskolan kontzentrazioa burutu dute 20 bat ikaslek eta propaganda jartzen ibili dira seguratak atzetik zituztelarik.\n– Ibaetan 120 lagun inguruk hartu dute parte manifestazioan eta ondorengo ekitaldian.\nIkastetxe eta institutoetan ere mobilizazio ugari izan dira. Paroak eta kontzentrazioak izan dira, besteak beste, Pasai-Donibanen (40 laguneko manifestazioa egin dute), Zumaian, Oreretan, Oiartzunen, Aretxabaletan (35 lagun elkartu dira), Basaurin (25 ikasle izan dira eta irakasle batekin istiluak izan dituzte atxiloketen aurkako kartelak kentzen saiau delako), Zallan… Elgoibarren atzo egin zituzten paroak. Arrasaten paroaren garaian unibertsitatetik abiatu den manifestazioarekin bat egin dute; Bergaran ere manifestazioa egin da herrian zehar (Bergarak dituen 300 ikasletatik 200 bat elkartu dira manifan; Ertzaintzak manifa oztopatu eta bi lagun identifikatu ditu, gero jarraitzen utzi badiete ere) eta Santutxun er manfestazioa izan da (150 pertsona irten dira kalera beren bi auzokideen atxiloketa salatzeko).\nBestelako ekimenak ere izan dira, besteak beste, Gasteizko udaletxe aurrean hamarnaka gaztek eserialdi baketsua burutu dute.Bi gutun eraman dizkiete, alde batetik, PSOEko alkateari, Patxi Lazcozi, eta bestalde, Gasteizko Gazteri Zinegotzigoari, giza eskubide eta eskubide zibil eta politikoen bortxaketa larri hauen inguruko isiltasuna apur dezaten, eta gatazkaren konponbide demokratiko bateruntz pausoak, “ez-nahikoak baina ez alferrikakoak”, eman dezaten exijitzeko. Eserialdi baketsu honek 30 minutu inguru iraun du, nahiz eta hasi bezain pronto polizia autonomikoaren lau dotazio baino gehiagoren presentzia jasan behar izan. Identifikazio ugari burutu egin dute, baina protestaldiaren izaera baketsua zela-eta, ezin izan dute inor atxilotu.


“Emakumeak arlo teknikoko ikasketetan” hitzaldia, sektore tekniko eta industrialean emakumeen presentzia sustatzeko — Zumaiako Udala\n“Emakumeak arlo teknikoko ikasketetan” hitzaldia, sektore tekniko eta industrialean emakumeen presentzia sustatzeko\nMaiatzaren 21ean izango da hitzaldia, Emakumeon* Etxeko Elkarteak eta Zumaiako Berdintasun departamentuak antolatuta.\nJakina da Lanbide Hezkuntzako ikasketak edota Industria eta Zientzia arloekin zerikusia dutenak ez direla emakumeon lehentasun izaten ikasketen aukeraketa egiterako orduan eta datuek horixe diote behin eta berriz. Horri ere erreparatu behar zaiola kontuan hartuz, Emakumeon* Etxeko Elkarteak eta Zumaiako Berdintasun departamentuak, emakumeak industria munduari buruz orientatzeko helburuarekin, eskualdeko emakume guztiei bideratutako saioa antolatu dute.\nSaioa maiatzaren 21ean izango da, arratsaldeko 18:30ean, Alondegian.\nHitzaldiaren hasieran ekimen horretan laguntzaile izan diren gure herriko hiru enpresek parte hartuko dute: GKN driveline, KORTAgroup eta SIEMENS engines S.A. Haien enpresen jarduera deskribatzeaz gain, emakumeak lan teknikoetara gehitzearen garrantzia nabarmenduko dute.\nJarraian gaur egun sektorean lanean dabiltzan zenbait emakumek beraien lan esperientzia eta ibilbidea kontatuko dute.\nHorrez gain Zumaiako Emakumeon* Etxeko Elkarteak formakuntza eta orientazioa beharra duten emakumeei zuzendutako aholkularitza zerbitzuaren berri emango du eta amaitzeko, bertaratzen direnei inguruko enpresak ezagutzeko antolatu diren bisita gidatuetarako gonbitea luzatuko zaie.


Emmanuelle Joly - Wikipedia, entziklopedia askea.\n1971ko ekainaren 2a (48 urte)\n6 aldiz Europako txapelduna\nEmmanuelle Joly Thomas (Paris, 1971ko ekainaren 2a -) surflari profesional lapurtarra da.\nHistoriako Euskal Herriko emakumezko surflaririk onena da. Frantses estatu mailan ere ezagunena eta txapelketarik gehien irabazi duena da. Bi eremu hauetan emakumezkoen surfaren aitzindarietakoa da.\nMunduko emakumezkoen Top 20an (WCT) egona.\nFrantses estatuko taldeko kidea 1991etik.\n6 aldiz Europako txapelduna: 3 EPSAn (1998, 1999, 2003) eta 3 ISAn (1991, 1993, 1999).\n4 aldiz frantses estatuko txapelduna: 1994, 1995, 1996, 1998.\n4 aldiz txapeldunordea: 1999, 2001, 2002, 2004.\n3.a 2006an, 5.a 2007an.\n2007an "Euskal Kostalde eta Akitaniako" txapelduna.\n3.a 1995eko Haleiwa Women Pro-n (Hawaii). Final erdietan 1999an\n4.a 1998ko World Surfing Games-en eta 5.a 2004an.\n1.a 2003ko WQS-n (Newquay, Ingalaterra, 5 izar; maila honetako proba bat irabazi duen euskal eta frantses estatuko herritar bakarra).\nFinal laurdenetan 1996ko Jeffrey's Bay Pro-n (Hegoafrika).\nFinal laurdenetan 2002ko US Open.\nFinal erdietan 2003ko Durban Pro-n (Hegoafrika).\nFinal laurdenetan 1993 eta 2004ko Lacanau Pro-n (La Canau, Okzitania).\nFinal laurdenetan 2004ko Hossegor Pro-n (Òssagòr, Okzitania).\nFinal erdietan 2004ko Newquaykoan.\nSurfean aritzeko bere spot kutunak "etxekoak" direla dio: Angelukoak eta Lafitenia Bidarten.\nBeti surfarekin lotuta, bere lanbidea kirol honetan entrenatzaile pertsonala izatea da. Kazetari lanak ere egiten ditu: Surfeuses Magazine aldizkarian artikulua egin ohi du eta liburu bat idatzi du.\nBestelako kirol-abenturetan ere parte hartu du eta behin baino gehiagotan munduari bira eman dio.\nAngeluko udal politikan bere saiakera egina du: 2001eko udal hauteskundeetan 2008tik auzapeza den Jean Espilondoren zerrendan joan zen; orduan Espilondok ez zuen irabazi eta herriko etxea Robert Villenaveren zerrendak hartu zuen.\nAnekdotarako, Villenaverekin Nathalie Tauziat tenislaria kontseilari atera zen.\nBi seme-alabaren ama da.\nEmmanuelle Joly, Vincent Biard (egileak) eta Sylvaine Cazenave (argazkiak): Surfeuses: à la conquête des vagues, Éditions Surf Session, Angelu, 2007ko ekaina; 132 or. Emakumezko surflariez.\n↑ Ikus "Bibliografia"\n↑ Ikus bere webgunean.\nJoly Seaskak antolatutako Euskarabiadan.\n(Ingelesez) (Frantsesez) Bere surf eskolako webgunea.\n(Ingelesez) Jolyren argazkiak Angeluko Amodio Ganberan.\n(Gaztelaniaz) Euskal Herriko Surf Biltzarrak antolatutako txapelketa batean.\nEuskal Herriko surflariak\nOrriaren azken aldaketa: 18 otsaila 2019, 10:39.


Ahotsak kaleetan. Zurea ere bai — Kulturaz\nAhotsak kaleetan. Zurea ere bai\nAhotsak kaleetan. Zurea ere bai Azpeitiko Sanagustin kulturguneak antolatutako 'Hebentik...Zubiak' programazio barruan, zapatuan kantua izango dugu ardatz. Julian Barrenetxea Abesbatza eta Baigera Elkarteko lagunak Kantu Jiran ibiliko zaizkigu Alde Zaharreko kaleetan eta haiekin lagun berezi batzuk izango ditugu. Hebentik Kultur Elkarteko ordezkari batzuk, hain zuzen. Besteak beste, Amaren Alabak taldeko bat edo beste. https://www.kulturaz.eus/bloga/1370 https://www.kulturaz.eus/@@site-logo/logoa.png\nAzpeitiko Sanagustin kulturguneak antolatutako 'Hebentik...Zubiak' programazio barruan, zapatuan kantua izango dugu ardatz. Julian Barrenetxea Abesbatza eta Baigera Elkarteko lagunak Kantu Jiran ibiliko zaizkigu Alde Zaharreko kaleetan eta haiekin lagun berezi batzuk izango ditugu. Hebentik Kultur Elkarteko ordezkari batzuk, hain zuzen. Besteak beste, Amaren Alabak taldeko bat edo beste.\nArratsaldeko zazpietan hasita, lagun multzo handi bat euskal kantak abesten ibiliko da Azpeitiko Alde Zaharrean. Julian Barrenetxea Abesbatzako kideak, Baigera Elkarteko kideak eta, Zuberoatik etorrita, Hebentik Kultur Elkarteko kideak, hain justu. Eta zuk ere har dezakezu parte nahi baduzu eta ahotsa askatu.\n'Hebentik.. Zubiak' Azpeitiko Sanagustin kulturguneak eta Zuberoako Hebentik Kultur Elkarteak antolatu dugun proiektu honetako ale bat izango da Kantu Jira. Lagunartea eta kale animazioa uztartzen dituen ekimena izango da. Eguraldiak lagun gaitzala eta kaleetan lasai ibiltzeko aukera eman diezaigula, baina herritarren parte hartzea hori bezain garrantzitsua litzateke. Ondo pasako dugu, usadio zahar bat gureganatuz. Baigerako lagunak horretan dabiltza iazko azarotik eta hileko bigarren ostiraletan Kantu jiran aritzen dira. Honako ekimen hau norabide horretan doan beste pauso bat gehiago da.\nZuberoan bada ohitura handia abestekoa. Eta oso ongi egin ohi dute. Zuzenean entzungo ditugu. Badakizu, 19:00etan, Frontoi Txiki aurrean.


Eusko Legebiltzarrerako hauteskundeak 2020. Hauteskunde-batzordeak. Lurralde historikoko hauteskunde-batzordeak - Hauteskundeak - Eusko Jaurlaritza - Euskadi.eus\nEusko Legebiltzarrerako hauteskundeak 2020. Hauteskunde-batzordeak. Lurralde historikoko hauteskunde-batzordeak\nEusko Legebiltzarrerako Hauteskundeei buruzko ekainaren 15eko 5/1990 Legeak arautzen ditu Hauteskunde-batzordeak, eta honako hau xedatzen du:\nHonako hauek osatuko dute euskal hauteskunde-Administraritza: Autonomi Elkarteko, Lurralde historikoko eta Eskualdeko Hauteskunde-batzordeek eta bai hauteskunde-mahaiek ere (13.3 artikulua).\nEgituraz, Hauteskunde-batzordeek eta Hauteskunde-Sailek osatuko dute hauteskunde-erakuntza (14.1 artilulua).\nHauteskunde-batzordeetako Lehendakaritza, Kidegoa eta Idazkaritza, eta bai Hauteskunde-Mahaietako kide izatea ere, nahitaezkoa izango da (17.1 artikulua).\nHauteskunde-batzorde bateko kide izatea beste bateko izatearekin bateraezina izango da. Hori gertatuz gero, bete beharreko egitekoa goragoko mailakoan egiteratuko da, eta biak maila berekoak izatea gertatuz gero, aukeratu dadin horretan (17.2 eta 3 artikulua).\nHauteskunde-batzordeetako kideek ez dute artekari nahiz ahaldun-ihardunetarako izendatuak izaterik izango (17.4 artikulua).\nLurralde historikoko hauteskunde-batzordea honela osatuko da (21.1 artikulua):\nb) Estatuko Hauteskunde Batzordeak izendatutako bi batzordekide, Euskal Autonomia Erkidegoko Hauteskunde Batzordeak proposatuta, lurralde historikoan bizi diren katedradun, Zuzenbide, Zientzia Politiko edo Soziologiako irakasle titularren, edo aitortutako itzaleko legelari direnen artetik aukeratuta. Batzordekide horiek hautagaiak zeintzuk diren aldarrikatu eta gero izendatuko dituzte. Horretarako, barrutian aurkeztutako hautagai-zerrenden lurralde-ordezkariek batzordekide izateko kargu horiek beteko dituzten pertsonak zeintzuk izan beharko duten proposatuko dute denek batera. Proposamen hori ez bada egiten hauteskunde-kanpaina hasi baino lehen, Euskal Autonomia Erkidegoko Hauteskunde Batzordeak proposatuko du izendapena.\nAtal honetako aipatzen diren Batzordekideek euren artetik aukeratuko dute Batzordeko Lehendakaria (21.2 artikulua).\nLurralde historikoetako hauteskunde-batzordeetako lehendakariek dagokien hauteskunde-batzordeak dituen eginkizunetan jardungo dute bakarrik, hauteskundeen deialdia egiten denetik hautatutakoak aukeratu artean, eta, hala egokitzen bada, baita sortzen diren auzibideez emandako epaiak betetzen diren arte ere; horien artean sartzen da hauteskundeen erregimen orokorrean aurreikusitako babes-errekurtsoa, hauteskundeak direla-eta halakorik aurkezten bada kasuan kasuko barrutian (21.3 artikulua).\nLurralde Historikoko Hauteskunde-batzordeko Idazkaria bera izango da dagokion Auzitegiko Idazkari, eta bat baino gehiego egonez gero, zaharrena (21.4 artikulua).\nLurralde Historikoko Hauteskunde-batzordeek lurraldeetako hiriburuetan izango dute beren egoitza (23.1 artikulua).\nHauteskunde-batzordeetako Idazkariek bilkuretan hizpidea izango dute, baina botoa emateko eskubiderik ez. Idazkariei, bateango ihardutze-erakundeei buruzkoetan Administraritza-Bideari buruzko Legeak izendatzen dizkien egitekoak egokituko zaizkie. Batipat, Batzordearen agiriak gorde eta zaindu beharko dituzte, baita Batzordea deuseztatu ondoren ere, agiri horiek Batzordeak bere egoitza dueneko tegietan gordeta geratzen direla (25.1 eta 2 artikulua).\nLurralde Historikoko Hauteskunde-batzordeen eratzea\nArabako Lurralde Historikoko Hauteskunde-batzordearen eratzea (ALHAO, 59 zk., maiatzaren 27koa).\nBizkaiko Lurralde Historikoko Hauteskunde-batzordearen eratzea (BAO, 97 zk., maiatzaren 25ekoa).\nGipuzkoako Lurralde Historikoko Hauteskunde-batzordearen eratzea (GAO, 98 zk., maiatzaren 27koa).


Euskal enpresek aukera dute 4.700 milioitik gorako negozioetan sartzeko Kolonbian - SPRI\nSPRI » Nazioartekotzea » Latinoamerika » Euskal enpresek aukera dute 4.700 milioitik gorako negozioetan sartzeko Kolonbian\nEuskal enpresek aukera dute 4.700 milioitik gorako negozioetan sartzeko Kolonbian\nAmerika arteko Garapenerako Bankuak (BID) eta Munduko Bankuak arlo hauetako 42 inbertsio onartu dituzte: garraioa, ura eta saneamendua, etxebizitza eta hazkunde berdea.\nEuskal enpresek aukera dute 4.700 milioi euro inguruko proiektuetan parte hartzeko Kolonbian. Proiektu horiek Munduko Bankuak eta Amerika arteko Garapenerako Bankuak (BID) kudeatzen dituzte garapen proiektuak finantzatzeko. BIDek bakarrik 2.000 milioitik gorako 26 proiektu ditu onartuak 2013az geroztik; Munduko Bankuak, berriz, 2.600 milioi euro inguruko beste 16 proiektu ditu onarturik.\nKolonbia da hazkunde handiena izan duen herrialde latinoamerikarretako bat, nahiz eta mundu mailako desazelerazio ekonomikoak eta petrolioaren prezio baxuak eragina izan duten beren ekonomian. 2014an %4,6ko hazkundea lortu ondoren, iaz zifra horrek behera egin zuen, nahiz eta igoera tasa ona mantendu (%3,1), Latinoamerikako batez bestekoa baino gehiago. 2014an atzerriko zuzeneko inbertsioa 14.500 milioi euro ingurukoa izan zelarik, Kolonbia izan zen inbertsio horien hartzaile nagusietako bat eta Latinoamerikan negozioak egiteko herrialde onenetakoa.\nPazifikoko eskualderako ur, saneamendu eta elektrifikazio programa, 200 milioi eurotik gorako kostua du\nMunduko Bankuak lankidetza-marko berri bat definitu du berriki Kolonbiako gobernuarekin 2016-2021 urteetarako, helburutzat harturik garraio zerbitzuak emendatzea, hazkunde berdea babestea eta etxebizitza gehiago egitea gizarte sektore kaltetuenentzat. BIDek, berriz, lehentasuna emango die Kolonbiarako laguntzei 2018ra arte, batez ere Estatua, garraioa eta ura eta saneamendua erreformatu eta modernizatzeko.\nHona hemen dagoeneko onartuta dauden proiektuetako batzuk: Pazifikoko eskualderako ur, saneamendu eta elektrifikazio programa, 200 milioi eurotik gorako kostua duena eta BIDek osorik finantzatuko duena; nekazaritza sektoreko lehiakortasunari laguntzeko programa, ia 40 milioiko aurrekontua duena eta BIDek emandako mailegu batekin ia osorik estaliko dena; erakundeak indartzeko plana, 60 milioi eurotik gorako kostua duena eta Munduko Bankuaren Maileguarekin osorik estaliko dena; Kolonbiako ibai bidezko konexioak hobetzeko proiektua, 38 milioi euroko aurrekontua duena, horietatik Munduko Bankuak 36 milioi inguru finantzatuko dituelarik; eta Bogotako garraio publikoa eraldatzeko programa, 36 milioiko aurrekontua duena eta BIDek osorik finantzatuko duena.\nGarapenerako Banku Multilateralek finantzatzen dituzten proiektuetan sortutako aukerei buruz informazio gehiago nahi izanez gero, enpresak jar daitezela harremanetan SPRI-Enpresen garapenerako euskal agentziarekin, Leire Intxaustirekin (lintxausti@spri.eus) edo Emilio Bunge-rekin (Development Finance International (DFI), Inc. (ebunge@dfintl.com).


Hiruetan ihote - Urdiain - Guaixe.eus\nGuaixe 2020-02-21 13:24\nMomoxarroen aurrean hankak arin ibili behar dira.\nLarunbatean mantaguna izanen da, bihar momoxarro txikien txanda eta momoxarro handiak asteartean aterako dira kalera.\nIhote egutegi urdiaindarrari hasiera mantagunak emanen dio bihar. Urdiainen 16:30etik 20:00etara behin baino gehiagotan esanen dute: mantaguna, guna, guna, guna, zakuan kunkuna. Hori esaten duenak lasterka alde egiteko prest egon beharko du, zigorren kolpeak jaso nahi ez baditu behintzat. Eta zeinek duen zigorra? Arpilerazko mantak edo zakuak soinean jantziak eta aurpegia zapiz estalita duten ihote pertsonaiak. Hala hasiko dira ihoteak Urdiainen.\nMomoxarro txikien eguna izanen da domeka. 17:00etarako kalean izanen dira mamoxarroak. Soina estaltzeko batzuk ardi-narruak erabiliko dituzte, ohe-estalkiak besteek. Farak ere izaten dituzte. Haietako batzuek txano konikoa jantziko dute. Bestelako mozorroak ere ikusiko dira. Zigorra eskuan jendea berotzeko asmoz ibiliko dira batera eta bestera. 20:00etaraino hala egonen dira, orduan aurpegia ezkutatzeko erabilitako trapua kendu beharko baitute. Despeditzeko txokolate-jana izanen da plazan.\nAsteartean momoxarro handien eguna da. Txikien modura jantzita, 18:00etatik 20:00etara bati baino gehiagori korrikaldi ederrak eginaraziko dizkiote. Bai momoxarro txikiak bai handiak zirikatu nahi dituenak honako errepika esan diezaieke: momoxarro xirrikiti xarro, esportero molinero, zaia janda putza gero, arre konpañero. 20:00etan aurpegiak agerian utziko dituzte momoxarroek. Ihote ospakizunak sorgin-afariekin segida izanen dute.


Bilgunekide batzuk Suitzan izan dira\nSuitzan egon dira hitzaldi-bira bat egiten, Bilguneko bi kide, espetxea eta emakumeari buruzko hausnarketak elkarbanatzeko asmotan, "Emakumeak, erbestea eta espetxea" izeneko ekimenean.\nPaola Andra Salgado Kolonbiarra, Nekane Txapartegi, Amaia Zufia eta Ainara Lasa Bilguneko kideen hitzak entzun ahal izan genituen maiatzaren lehenaren testuinguruan burutu zen hitzaldi-biran.\nNekane Txapartegi bisitatu, babestu eta gure elkartasuna adierazteaz batera, hitzaldi pare bat eman zuten gatazka politikoa eta errepresio politikoa ikuspegi feminista batetik aztertuz. Hementxe bildu ditugu, labur-labur, han aipatutakoak; "hau ez da gure bakea" dossierrak barnebiltzen dituenak, gehienak:\nEspetxea patriarkala da\nEspetxea instituzio patriarkala da eta emakumeak bi aldiz zigortzen ditu. Puntu hau aipatzean, euskal emakume preso politiko askoren egoera ekarri dute gogora, Arantza Zulueta, Nekane Txapartegi, Sara Majarenas eta bere alabaren kasuak, adibide gisa aipatu dituztelarik; azpimarratu dute, horrela, asko badirela, bi aldiz dipertsatuak direnak: geografikoki (gizonezko kideekin konpartitzen dutena) eta espetxean bertan. Izan ere, asko eta asko, bakartuta daude, emakume espetxe batean egonda, ez baitute aukerarik beste euskal preso politikoekin harremanik izateko, gutxiago izanik.\nGoiko ideia argudiatzen duen beste elementu bat ere aipatu dute gure kideek: kartzelaren azpiegitura bera, besteak beste. Kartzelak ez dira emakumeen beharretara diseinatutako eraikinak. Horren froga garbia da amatasuna nola ematen den espetxe barruan eta zeinen baliabide eskasia dagoen zentzu honetan.\nGai honetaz ere aritu ziren Ainara eta Amaia, halabeharrez, eta tortura sistema osoaren baitan kokatzen den sexismoa eta emakumeon* aurkako erasoak azaldu zituzten, gure gorputzak gerra-tresna gisa erabiliz, gurean ere. Sandra Barrenetxea oroitu genuen beste hainbat eta hainbat kasuren artean.\nGai honetaz Nekane Txapartegi bera aritu zen, lehenengo pertsonan bilguneko kideok gure babes osoa eman geniolarik.\nBakea modu konplexuan eta gatazkaren hitzei konponbidea emango dion prozesu integral moduan ulertzen dugu. Zentzu honetan, bakearen birdefinizioaren beharra azpimarratu zuen Amaia Zufiak. Gatazka politikoaren konponbideak ez digu balio, beste indarkeria eta gatazka batzuei erantzuna ematen ez badiegu.\nNorabide horretan, euskal preso politikoen etxeratzearen aldarrikapena ere nagusitu zen bilgunekideon hitzartzeetan.\nHorrez gain, talde feministekin egoteko abagunea aprobetxatu ahal izan genuen eta oso aberasgarria izan zen elkartrukea. Besteak beste, Alemaniako talde feminista baten kanpaina bat iruditzen zitzaigun aipagarria, zeinen bidez, emakume kurduen borrokari babesa emateko eta irakaspenak ateratzeko apostua egiten duten kide alemaniarrek.\nInfo + (Estitxu Eizagirre - Argia)


Covid-19 koronabirus kasuak: positiboak Euskadin, 2022ko urtarrilaren 17an\n78 pertsona hil dira EAEn covid-19ak jota aurreko astean\nPublikatuta: 2022/01/17 12:29 (UTC+1) Azken eguneratzea: 2022/01/17 18:48 (UTC+1)\nOinarrizko erreprodukzio tasak (R0 indizea) beherantz egin du beste behin, eta 0,83an dago. Erietxeetako egoera ez da hobetu; aitzitik, ZIUetan kaskartu egin da, 142 gaixo baitaude larri (ostegunean 136 ziren).\nBasurtuko Ospitaleko ZIU bat. Argazkia: EFE\nOrdizia da intzidentzia tasa altuena duen EAEko udalerria\nOsakidetza eta Osasunbidea hasi dira errefortzu dosia hartzeko hitzordua ematen 30 urtetik gorakoei\nKoronabirusak jota, 78 pertsona hil dira Euskal Autonomia Erkidegoan (EAE) aurreko astean (urtarrilaren 10etik 16ra doana), Eusko Jaurlaritzako Osasun Sailak jakinarazi duenez. 2022. urteko lehen astean baino 28 heriotza gehiago dira, eta iazko azken astean zenbatutakoen bikoitza pasatxo, 50 eta 35 izan baitziren, hurrenez hurren.\nAstelehen honi dagokion buletin epidemiologikoaren arabera, 9 urtez azpiko neskato bat hil da azken astean, baina Osakidetzak ez du argitu koronabirusak eragin duen haren heriotza, edo aldez aurretik beste nolabaiteko gaixotasun larriren bat ote zuen.\nBestalde, oinarrizko erreprodukzio tasak, R0 indizeak (positibo batek kutsatzen dituen pertsona kopurua adierazten du), beherantz egiten jarraitzen du, eta lau egunean ia 10 ehunen jaitsi da. Hala, epidemiologoek gomendatzen duten langatik (1) behera egoten jarraitzen du: 0,83an, hain justu (ostegunean 0,92an kokatu zen). Araban dute indize handiena (0,99); Gipuzkoan, EAEko batez besteko bera dute (0,83) eta Bizkaian, hortik beherago (0,78).\nTransmisioan izandako beherakada hori ez da oraindik ospitaleetan igarri, eta erietxeetako presioak bere horretan jarraitzen du; aitzitik, ZIUetan dauden erien kopurua igo egin da ostegunetik, eta 142 pertsona daude larri (duela lau egun 136 ziren). Era berean, 780 pertsona daude ospitaleratuta (ostegunean 807 ziren).\nAzken 14 egunetako intzidentzia metatuak puztuta jarraitzen du, baina jaitsi egin da, 100.000 biztanleko 6.235 kasuraino. Hori horrela, ostegunetik 700 puntu inguru egin du behera. Igande honetan 9.820 proba diagnostiko egin dituzte, eta horietako 3.806 izan dira positibo. Datua nabarmen jaitsi da asteazkenekoarekin alderatuta (9.000 kutsatze berri pasatxo, hori da eskuragai dagoen azkena). Osakidetzak asteartean aldatu zuen protokoloa, eta ordutik autodiagnostiko testetan positibo emandakoek ez dute jakinarazi behar, sintoma larriak ez badituzte behintzat. Hala, beherakada espero zen eguneroko positiboen kopuruan.\nDena dela, aipatu behar da eguneko kutsatzeen kopurua 8.000tik gora egon dela larunbatera arte (asteartean jo zuen goia, 12.000 positiborekin), eta aste guztian ia 60.000 izan dira.\nIntzidentziari dagokionez, Gipuzkoak du tasa handiena (6.327 kasu 100.000 biztanleko), baina lurralde horretan egin du behera gehien (ia 1.000 kasu gutxiago). Bizkaiak, bestalde, 6.131 kasu metatu ditu. Araban gorabeheratsua izan da bilakaera, ostegunetik ia 400 puntu igo baita, azken bi egunetan jaitsi bada ere.\nAdin tarteei erreparatuta, 40-49 urtekoak kolpatu ditu gogorren izurriak, eta intzidentzia metatua 8.600 kasutik gorakoa da 100.000 biztanleko. Ondoren, 30-39 urtekoak ageri dira (pilatutako tasa 8.000 puntutik gora dago). Ifrentzuan, tasa baxuenak 60-69 eta 70-79 urtekoen artean atzeman dituzte, 100.000 biztanleko 3.000 ingurukoak.\nPandemiak herriz herri duen egoera neurtzen duen koronabirusaren semaforoan ez da kolore aldaketarik izan, eta udalerri guztiak gorrian daude. Halere, hainbat udalerri handi (5.000 biztanle baino gehiago) 5.000 kasutik behera jaitsi dira; Gorliz, Ortuella eta Trapagaran (Bizkaia) edota Agurain (Araba), besteak beste.


Nor gara? - Zirkozaurre\nZirkozaurre Bilboko Zorrozaurre auzoan kokatutako zirku arteen gunea da. %100 zirkoa gara. Zirkua sortzeko, praktikatzeko, irakasteko, ikasteko eta profesionalizatzeko grina dugu! Gauza horiengatik eta beste batzuengatik 10 urte daramatzagu lanean. Eta geratzen zaizkigunak!\nIrabazi-asmorik gabeko elkartea gara, zirkuarekin eta gure jarduera gunearen ingurunearekin konprometitua. Zirku diziplina desberdinak irakasten ditugu gure eskolan, taldean ditugun irakasle espezializatu eta jatorren jakinduriarekin. Sorkuntza adierazpen tresna bat da guretzat, horregatik Zirkozaurre konpainiaren eskutik ikuskizun propioak sortzen ditugu. Gure instalazioak hainbat proiektu jasotzeko prest daude, zirkuaren berezitasunetara egokituta. Hango eta hemengo artistek sormen prozesuetan aurrera egiteko behar duten egoitza artistikoak aurkitzen dituzte Zirkozaurren.\nGainera, neurrira diseinatutako tailerrak eta ekitaldiak antolatzen ditugu, zirkuaren onurak jakinaraziz, urtero Festival ZKZ Topaketa jaialdia aurrera eramatun dugu eta erakunde publikoekin eta pribatuekin elkarlanean aritzen gara sektorearen alde… eta jaialdi bat ere antolatzen dugu Bilbon!Zirkozaurre hau guztia eta askoz gehiago da! Gehiago jakin nahi duzu? Gure webguneari errepasoa eman eta ezagutu gaitzazu. Eroso egon, etxean zaude.